Μεταμοντέρνα αποικία της μεταλλαγμένης Ευρώπης – papaioannou-j.gr\nΤο Μνημόνιο δεν ήταν απλώς ένα λάθος κάποιων καλοπροαίρετων εταίρων. Εάν ήταν έτσι, τα εξόφθαλμα καταστροφικά αποτελέσματα θα έπρεπε να έχουν προ πολλού ωθήσει το ευρωιερατείο σε μία αναθεώρηση της ασκούμενης πολιτικής. Αντ’ αυτού όχι μόνο εμμένει στην ίδια καταστροφική “θεραπεία”, αλλά και εντείνει τις πιέσεις του.\nΠίσω από την επίσημη ρητορική υπάρχει κρυφή ατζέντα. Οι εγχώριες κυβερνήσεις δεν έχουν εθνικό σχέδιο, αλλά οι Γερμανοί έχουν. Τουλάχιστον από ένα χρονικό σημείο και πέρα επεδίωξαν και επέτυχαν να μετατρέψουν την Ελλάδα σε μεταμοντέρνα αποικία τους. Τυπικά παραμένει ισότιμη χώρα-μέλος, αλλά στην πράξη έχει συρρικνωμένα δικαιώματα. Σε πολλές περιπτώσεις και κατά παράβαση του κοινοτικού κεκτημένου ελήφθησαν αποφάσεις για την Ελλάδα, χωρίς καν τη συμμετοχή της. Ακόμα και ο αρχιεπίσκοπος Ιερώνυμος έχει δηλώσει ότι «τα μέτρα τα οποία μας επιβάλλονται θυμίζουν κατοχή» (29-10-2012).\nΔεν πρόκειται για υπερβολή. Για τα μείζονα θέματα αποφασίζουν οι Γερμανοί και μέσω της Τρόικας τα επιβάλουν στην ελληνική κυβέρνηση. Η κλασική τακτική τους είναι να διασύρουν και να πιέζουν ασφυκτικά την Αθήνα μέχρι η ελληνική Βουλή να ψηφίζει τις εκάστοτε απαιτήσεις τους. Τότε, λένε έναν ανέξοδο καλό λόγο, τον οποίο οι μνημονιακές κυβερνήσεις πουλάνε στην εγχώρια κοινή γνώμη σαν μεγάλη πολιτική επιτυχία!\nΜε την πρόσφατη δήλωσή του για νέο Μνημόνιο ο Σόιμπλε χάλασε τη βιτρίνα, αλλά και πάλι οι πολιτικοί είναι υποχρεωμένοι να τηρούν στοιχειωδώς τα προσχήματα. Άλλοι Γερμανοί παράγοντες, όμως, δεν μασάνε τα λόγια τους. Υπογραμμίζουν ότι το Μνημόνιο περιορίζει δραστικά και την εθνική κυριαρχία και τη δημοκρατία στην Ελλάδα. Ο πρόεδρος των Γερμανών εξαγωγέων Άντον Μπέρνερ δεν δίστασε να δηλώσει ότι ευτυχώς έχει περιορισθεί η εθνική κυριαρχία της Ελλάδας και ότι τα ηνία έχουν αναλάβει οι βορειοευρωπαίοι. Ομολόγησε ότι το Βερολίνο θα ασκήσει τρομακτικές πιέσεις στις νοτιοευρωπαϊκές χώρες και θα τις ελέγξει με επιτρόπους, οι οποίοι θα τους υπαγορεύουν τι θα κάνουν. Όταν του επισημάνθηκε ότι μιλάει ωμά, απάντησε ότι αυτός είναι επιχειρηματίας και μπορεί να μιλάει ελεύθερα, ενώ η κ. Μέρκελ δεν μπορεί (Realnews 2-12-2012).\nΠιστές στην παράδοσή τους και διαποτισμένες από το σύνδρομο εξάρτησης, οι εγχώριες άρχουσες ελίτ υιοθέτησαν εξαρχής την πολιτική που έρχεται ντελίβερι από την Τρόικα. Αυτό που καθόρισε τη στάση τους ήταν η προσδοκία ότι με την υπακοή τους θα διασώσουν τα προνόμια τους κι όχι το γεγονός ότι αυτή η πολιτική καταστρέφει την Ελλάδα. Δεν είναι τυχαίο ότι η εγχώρια “παράταξη του Μνημονίου” συχνά γίνεται βασιλικότερη του βασιλέως. Αναμασάει και προβάλει μέσα από τα κατεστημένα ΜΜΕ την εκπορευόμενη από το ευρωιερατείο προπαγάνδα ψυχολογικής εξουθένωσης των Ελλήνων.\nΗ προθυμία των εγχώριων αρχουσών ελίτ να προσαρμοσθούν, αλλάζοντας αφεντικό, διευκολύνει πολύ την προσπάθεια του Βερολίνου να υφάνει ένα δίκτυο επιρροής και εξαρτήσεων στο εσωτερικό της Ελλάδας. Όποιος έχει την ευκαιρία να συζητήσει κατ’ ιδίαν με στελέχη του ευρωιερατείου και ειδικά με Γερμανούς διαπιστώνει την περιφρόνησή τους για το ελληνικό κατεστημένο. Το περιφρονούν για τον κλεπτοκρατικό χαρακτήρα του, για τη δουλοπρέπειά του και για την έλλειψη εθνικής ευθύνης και στοιχειώδους πατριωτισμού.\nΗ περιφρόνησή τους αυτή, βεβαίως, δεν εμποδίζει τους Γερμανούς και κοινοτικούς αξιωματούχους να χτυπάνε δημοσίως την πλάτη της υπάκουης κυβέρνησης Σαμαρά και να την στηρίζουν με ανέξοδες δηλώσεις. Δηλώσεις που τα κατεστημένα ΜΜΕ μετατρέπουν σε περιφανείς διπλωματικές επιτυχίες για να παραμυθιάσουν όσους ακόμα Έλληνες είναι διατεθειμένοι να παραμυθιαστούν.\nΚαι όλα αυτά όταν θεμέλιο του ευρωπαϊκού ενοποιητικού εγχειρήματος ήταν η ισοτιμία κάθε κράτους-μέλους, ανεξαρτήτως μεγέθους, ισχύος και ανάπτυξης. Αυτή η αρχή ήταν, άλλωστε, που το κατέστησε ελκυστικό. Ο γαλλογερμανικός άξονας λειτουργούσε σαν ατμομηχανή, αλλά οι σύνοδοι κορυφής ήταν πάντα πεδία σκληρής εποικοδομητικής διαπραγμάτευσης. Προφανώς, ποτέ η Γερμανία δεν μετρούσε το ίδιο με τη Μάλτα, αλλά υπήρχε χώρος για τα συμφέροντα ακόμα και του πιο μικρού εταίρου. Κι αυτό ήταν που στο πολιτικό επίπεδο ενίσχυε τον συνεκτικό δεσμό και την ελκτική δύναμη.\nΚαταλύτης για να εκδηλωθούν οι υφέρπουσες ηγεμονιστικές τάσεις του Βερολίνου και για να μεταλλαχθεί η ΕΕ ήταν η κρίση. Η σημερινή Ευρώπη είναι πολύ διαφορετική από αυτό που ήταν πριν το 2008. Αντί για “ευρωπαϊκή Γερμανία” που ήθελαν όχι μόνο οι ΗΠΑ, η Βρετανία και η Γαλλία, αλλά και η προηγούμενη γενιά Γερμανών πολιτικών που βίωσε τον απόηχο του ναζισμού, έχουμε διολισθήσει στη “γερμανική Ευρώπη”. Σήμερα η Ευρώπη έχει αποκτήσει αφεντικό και οι χώρες-μέλη έχουν ιεραρχηθεί. Αυτό δεν θα είχε καταστεί δυνατόν εάν η πολιτική της Μέρκελ για επιβολή της μονοδιάστατης λιτότητας στην ευρωπαϊκή περιφέρεια κι όχι μόνο δεν συνέπλεε με τα συμφέροντα της ευρωπαϊκής ολιγαρχίας του χρήματος.


Μετανάστης ή πρόσφυγας και εν τέλει ποιος αποφασίζει; Το ερώτημα που γεννά η περιπέτεια του 16χρονου Sayed | HuffPost Greece\n30/11/2015 12:15 EET\nΜετανάστης ή πρόσφυγας και εν τέλει ποιος αποφασίζει; Το ερώτημα που γεννά η περιπέτεια του 16χρονου Sayed\nΜια διαφορετική ματιά στην προβληματική όπως χαρακτηρίζεται από πολλούς αρμόδιους φορείς (Ύπατη Αρμοστεία για τους Πρόσφυγες, Διεθνή Οργανισμό Μετανάστευσης, Unicef) κατηγοριοποίηση από ορισμένες χώρες, προσφύγων και μεταναστών ανάλογα με την εθνικότητα τους, δίνει η ιστορία ενός 16χρονου Αφγανού που κατά λάθος είχε καταγραφεί ως Ιρανός και οι αρχές αρνούνταν να του επιτρέψουν να διέλθει τα σύνορά τους αφού κάτι τέτοιο επιτρέπεται πλέον μόνο σε Σύριους, Αφγανούς και Ιρακινούς. Ο νεαρός αφηγήθηκε την ιστορία του στους Γιατρούς Χωρίς Σύνορα - και η ΜΚΟ με τη σειρά της μας έδωσε τη δυνατότητα δημοσιοποίησης της- ενώ μετά από πολύ κόπο κατάφερε να επανενωθεί με την οικογένειά του αφού όμως πρώτα σκέφτηκε πως οι μόνες επιλογές που είχε ήταν «ή να τα καταφέρω ή να πεθάνω».\nΟ 16χρονος Sayed (δεν δίνεται στη δημοσιότητα του αληθινό του όνομα) είναι από την πόλη Χεράτ του Αφγανιστάν, ξεκίνησε το ταξίδι του από το Ιράν , μαζί με τους θείους και τον ξάδερφό του. Έφτασε στα σύνορα της ΠΓΔΜ με τη Σερβία στις 19 Νοεμβρίου, την ημέρα που οι βαλκανικές χώρες άρχισαν να επιτρέπουν μόνο σε ορισμένες εθνικότητες να περνούν τα σύνορά τους και έτσι το ταξίδι του διακόπηκε ξαφνικά.\n«Όπως και όλοι οι υπόλοιποι φτάσαμε με το τρένο και περπατήσαμε μέχρι τα σύνορα. Ήταν νύχτα. Στα σύνορα υπήρχαν άνδρες της αστυνομίας οι οποίοι ζήτησαν να δουν τα χαρτιά μας και μας ρώτησαν από πού ερχόμαστε. Η οικογένειά μου πέρασε πρώτη χωρίς κανένα πρόβλημα. Όταν ήρθε η σειρά μου, έδειξα τα χαρτιά που μου είχαν δώσει στην ΠΓΔΜ. Από λάθος όμως είχαν γράψει ότι είμαι Ιρανός. Αυτό ίσως συνέβη γιατί είχα ζήσει μερικά χρόνια με τη μητέρα μου στο Ιράν μετά τη φυγή μας από το Αφγανιστάν. Η θεία μου είπε στους άνδρες της αστυνομίας ότι ανήκω στην οικογένειά της, αλλά δεν την άκουγαν. Κι έτσι αρνήθηκαν να μου επιτρέψουν να διασχίσω τα σύνορα.\nΗ οικογένειά μου είναι από ένα χωριό κοντά στη Χεράτ του Αφγανιστάν, αλλά δεν μπορούσαμε να μείνουμε εκεί. Ένοπλοι άνδρες ανάγκασαν τον θείο μου να πάει μαζί τους για να πολεμήσει και ένας ξάδελφός μου σκοτώθηκε. Όταν ήμασταν στο Ιράν ο πατέρας μου εξαφανίστηκε και κανείς δεν ξέρει πού είναι. Και η ανιψιά μου πυροβολήθηκε στο σπίτι της τη στιγμή που προσευχόταν. Αυτοί ήταν οι βασικοί λόγοι που με ανάγκασαν να φύγω. Όπως και η φτώχεια. Δεν υπάρχουν δουλειές. Ταξιδεύουμε εδώ και δεκατρείς μέρες.\nΑφού δεν με άφησαν να περάσω τα σύνορα έπρεπε να μείνω πίσω. Ήταν νύχτα, απόλυτο σκοτάδι. Ήμουν απελπισμένος αλλά δεν μπορούσα να κάνω τίποτα άλλο από το να παραμείνω εκεί στα σύνορα. Κάποιος μου είπε ότι ίσως ανοίξουν και πάλι αύριο κι έτσι κοιμήθηκα εκεί, σε κάτι χωράφια. Έκανε πολύ κρύο. Όταν ξύπνησα το επόμενο πρωί τα σύνορα ήταν ακόμα κλειστά κι έτσι πήγα πίσω σε έναν καταυλισμό, στην πλευρά της ΠΓΔΜ. Εκεί γνώρισα κάποιον που μου είπε ότι κατά πάσα πιθανότητα τα σύνορα θα παραμείνουν κλειστά για μεγάλο χρονικό διάστημα».\n«Ή θα τα καταφέρω ή θα πεθάνω»\n«Έτσι αποφάσισα να μην περιμένω άλλο, αλλά να προσπαθήσω να διασχίσω τα σύνορα μόνος μου. Ήθελα να τρέξω μακριά από την αστυνομία, κατά μήκος των σιδηροδρομικών γραμμών. Ήξερα ότι ήταν επικίνδυνο, ότι έπαιζα με τη ζωή μου. Αλλά δεν είχα άλλη επιλογή. Σκέφτηκα: ή θα τα καταφέρω ή θα πεθάνω.\nΕυτυχώς κατάφερα να διασχίσω τα σύνορα και έφτασα μαζί με όλους τους άλλους ανθρώπους σε ένα χωριό, από όπου αναχωρούσαν τα λεωφορεία. Όταν έφτασα στο κέντρο καταγραφής (στο Πρέσεβο, περίπου 10 χιλιόμετρα από τα σύνορα) φοβόμουν τόσο πολύ που αρρώστησα. Στην αρχή δεν τολμούσα να δείξω τα χαρτιά μου στην αστυνομία, στην είσοδο, αλλά δεν είχα άλλη επιλογή. Όταν τα είδαν μου είπαν: «Ω, είσαι από το Ιράν » και με έδιωξαν.\nΘα πρέπει να μένω έξω από το κέντρο καταγραφής, ενώ η οικογένειά μου βρίσκεται ακόμα μέσα. Ελπίζω ότι το λάθος στα χαρτιά μου θα διορθωθεί και θα μπορέσω να συνεχίσω το ταξίδι μου. Δεν ξέρω ακόμα πού θα πάμε. Ίσως στη Γερμανία όπου έχουμε κάποιους φίλους. Αλλά δεν με νοιάζει πραγματικά πού θα ζήσω, το μόνο που με ενδιαφέρει είναι να είναι ένα μέρος όπου θα μπορώ να ζω με ασφάλεια. Θέλω κάποια μέρα να γίνω γιατρός. Αλλά πρώτα πρέπει να λυθούν τα προβλήματά μου».\nΤους οδηγούν στην «αγκαλιά» των διακινητών\nΜετά από αρκετές μέρες αναμονής, το λάθος στα έγγραφα του Sayed διορθώθηκε. Ως πολίτης του Αφγανιστάν, είχε την άδεια να καταγραφεί στη Σερβία και να επανασυνδεθεί με την οικογένειά του. Αυτό κατέστη δυνατό μόνο επειδή διακινδύνευσε να διασχίσει τα σύνορα παράνομα.\n«Αυτές οι νέες διαδικασίες κατηγοριοποίησης ανά εθνικότητα μπορούν να προκαλέσουν δραματικές συνέπειες και φοβόμαστε ότι ένα μέρος των ανθρώπων που διέρχονται θα αναγκαστούν να κρυφτούν ξανά και δεν θα έχουν πρόσβαση σε καμία ανθρωπιστική βοήθεια», σχολίασε ο Stephane Moissaing, Επικεφαλής του Προγράμματος των MSF στη Σερβία. «Αυτή η πολιτική αναγκάζει τους ανθρώπους να ακολουθήσουν πιο επικίνδυνες διαδρομές, τους οδηγεί ουσιαστικά στα χέρια των διακινητών και μπορεί να τους κάνει θύματα περαιτέρω βίας και εκβιασμού».\n«Η διέλευση μέσω Βαλκανίων υπήρξε μέχρι στιγμής η μόνη ρεαλιστική απάντηση στην αποτυχία του ευρωπαϊκού συστήματος παροχής ασύλου και στην ανικανότητα της Ελλάδας να προσφέρει βοήθεια και προστασία», αναφέρει η Aurelie Ponthieu, Σύμβουλος των MSF σε θέματα Μετανάστευσης. «Αυτή η ξαφνική αλλαγή πολιτικής, που εφαρμόζεται χωρίς να λαμβάνεται υπόψη η προστασία των ανθρώπων και οι ιατρικές τους ανάγκες αποδεικνύει για άλλη μια φορά την ανικανότητα της Ευρώπης και των Δυτικών Βαλκανίων να παρέχουν συνεκτικές και ανθρώπινες λύσεις στις ανάγκες των απελπισμένων ανθρώπων που αναζητούν προστασία».\nPLUS: ΚΟΙΝΩΝΙΑ ΔΙΕΘΝΕΣ Μεταναστευτικο μετανάστες πρόσφυγες Ελλάδα ΠΓΔΜ Σερβία σύνορα κατηγοριοποίηση εθνικοτητα ιστορία Ιρανός αφαγανός Αφγανιστάν Ιραν 16χρονος Γιατροί Χωρίς Σύνορα Ευρώπη


Ουκρανία: Ανάβει το φιτίλι του πολέμου – Καίνε έγγραφα της πρεσβείας οι Ρώσοι | "Ενδείξεις-Αποδείξεις"\nΟυκρανία: Ανάβει το φιτίλι του πολέμου – Καίνε έγγραφα της πρεσβείας οι Ρώσοι\n0 0 Πέμπτη 17 Φεβρουαρίου 2022 Edit this post\n«Πολεμικό» φαίνεται πως είναι το κλίμα στο Κίεβο καθώς Ρώσοι και Ουκρανοί βρίσκονται με το δάχτυλο στη σκανδάλη. Σύμφωνα με τις τελευτ...\n«Πολεμικό» φαίνεται πως είναι το κλίμα στο Κίεβο καθώς Ρώσοι και Ουκρανοί βρίσκονται με το δάχτυλο στη σκανδάλη.\nΣύμφωνα με τις τελευταίες πληροφορίες, πολιτικοί εγκαταλείπουν το Κίεβο ενώ από τη Ρωσική πρεσβεία βγαίνουν μαύροι καπνοί. Όπως ανέφερε στο δελτίο ειδήσεων του MEGA, ο δημοσιογράφος Γιάννης Χαραμίδης οι Ρώσοι καίνε έγγραφα της πρεσβείας ενώ αρκετοί είναι αυτοί οι πολιτικοί που μετακινούνται από το πρωί της Πέμπτης (17/2) σε άλλη πόλη.\nΣύμφωνα με τον δημοσιογράφο του MEGA, συνάδελφός του από τη Μεγάλη Βρετανία τόνισε ότι ακούγονται συνεχώς εκρήξεις στο σημείο που βρίσκεται εκείνος δείχνοντας, λοιπόν, η κατάσταση δείχνει να ξεφεύγει.\n"Ενδείξεις-Αποδείξεις" : Ουκρανία: Ανάβει το φιτίλι του πολέμου – Καίνε έγγραφα της πρεσβείας οι Ρώσοι


Δύσκολες ώρες για τον Αλέξανδρο Ρήγα: ”Έφυγε” από τη ζωή η μητέρα του - dyskoles ores gia ton alexandro riga: ”efyge” apo ti zoi i mitera tou\nΔύσκολες ώρες για τον Αλέξανδρο Ρήγα: ”Έφυγε” από τη ζωή η μητέρα του\n12:32 29/3/2017 - Πηγή: Fays Book\nΟ Αλέξανδρος Ρήγας έχασε την πιο όμορφη Κυρία της ζωής του. Ο λόγος για την πολυαγαπημένη του μητέρα, Ευανθία που ”έφυγε” από τη ζωή ενώ την είδηση έκανε γνωστή με ανάρτηση στο Facebook ο φίλος του Βασίλης Μπουζιώτης.\nΣυγκεκριμένα έγραψε: «Ο Αλέξανδρος (Ρήγας) έχασε την πιο… Ωραία Κυρία της ζωής του. «Έφυγε» χθες τα ξημερώματα η μαμά του Ευανθία που λάτρευε. Μπήκε στην εντατική μετά από έμφραγμα και λίγες ώρες μετά έσβησε. Σήμερα της είπε το τελευταίο αντίο σε στενό κύκλο στο χωριό Κοπανάκι – τόπο καταγωγής\nτου πατέρα του που είχε αγαπήσει πολύ η μαμά του. Μεταξύ συγγενών και λίγων φίλων αποχαιρέτησε τον μεγαλύτερο έρωτα της ζωής του, όπως την χαρακτήριζε. Ήταν μια δύσκολη μέρα για τον αγαπημένο μου φίλο, μα είναι δυνατός, όσο δυνατός μπορεί να είναι κάποιος μετά από μια τέτοια απώλεια. Ήταν δίπλα μου όταν «έφυγε» η μαμά μου και ήμουν εγώ δίπλα του, όπως πάντα…».\nΠάγωσαν στο Πρω1νό με την δήλωση: «Το μνήμα της είναι άλλο πράμα! Φωτάκια από εδώ, φωτάκια από εκεί, είναι live!»\nThe post Δύσκολες ώρες για τον Αλέξανδρο Ρήγα: ”Έφυγε” από τη ζωή η μητέρα του appeared first on Fay's book.\nμητερα, ζωη, ρηγα, ωρες, facebook, survivor, book, www.facebook.com, η ημέρα της γης, Ημέρα της μητέρας, ρηγας, απωλεια, δηλωση, ειπε, εμφραγμα, ζωης, κυρια, μαμα, μνημα, ξημερωματα, ομορφη, book, survivor\nεαακ, cfr, qwerty, παε αεκ, παυλος σιδηροπουλος\nΠάγωσαν στο Πρω1νό με τη δήλωση: «Το μνήμα της είναι άλλο πράμα! Φωτάκια από εδώ, φωτάκια από εκεί, είναι live!»\nΗ δίαιτα των σταθερών γευμάτων: Χάστε 3 κιλά μέχρι το Πάσχα!\nΑεροπλάνο αποκεφάλισε δυο κορίτσια στο Μεξικό την ώρα που έβγαζαν σέλφι\nΣάσα Σταμάτη για Πασχάλη: «Σόφη μας έπεισες! Φάσκει και αντιφάσκει!»\nHelenvita: Βρήκαμε για εσάς τα πιο ωραία προϊόντα για την βρεφική περιποίηση\nΗ αντίδραση του Μιχάλη Μουρούτσου: Τι απάντησε για την φημολογούμενη εγκυμοσύνη της Νάργες;\nΟ θάνατος που ταράζει την Beyoncé, λίγους μήνες πριν γεννήσει\nΤελικά τρώνε πριν τα αγωνίσματα στο Survivor; Η Ελένη Δάρρα παίρνει θέση\nΤο μήνυμα της Χατζηβασιλείου για το «Πακέτο»: «Πρώτη φορά που έχασα την ψυχραιμία μου»!\nΤσιμτσιλή: «Η Πασχάλη είδε το ρεύμα που είχε ο Αγγελόπουλος και σου λέει «τώρα μάζεψε τα αμάζευτα»»\nΜπρούσκο: Μια άσχημη είδηση για τον Σήφη ταρακουνάει την Άλκηστη\n«Το καλύτερο ζευγάρι» έρχεται στον Alpha\nΤο νέο Activia γιαουρτοποτό είναι μια απόλαυση, έτοιμη να την πιεις!


Gyumri - Georgia - Ani - Kas | MotoRiders Club\nGyumri - Georgia - Ani - Kas\nΗμερομηνία: Κυρ, 07/09/2014\nΤουρκία, Αρμενία, Γεωργία\nΦωτογραφίες: Οδοιπορικό 2014 / RoadTrip 2014 - 7.9.2014\n435 αντί 33...\nΞημερώνει η μέρα της αναχώρησή μας από την Αρμενία. Μια χώρα που νιώσαμε τόσο οικεία… Μια χώρα που όλοι μας έχουμε να πούμε τα καλύτερα… Αφήνουμε την πόλη του Gyumri, περιπλανώμενοι σε κάποιους από τους κεντρικούς δρόμους που διασχίζουν το ιστορικό κέντρο της. Μεγάλα και επιβλητικά κτίρια, με εξαιρετικές προσόψεις στολίζουν την λεωφόρο Garegin Njdeh, τον πιο γνωστό δρόμο της πόλης. Στα συγκεκριμένα οικήματα –όπως και στα περισσότερα- ως οικοδομικό υλικό έχει χρησιμοποιηθεί η ντόπια πέτρα, με το χαρακτηριστικό κόκκινο ή μαύρο χρώμα, που προέρχεται από ηφαιστειακή τέφρα. Ανάμεσα τους και αρκετά γκρεμισμένα κτίρια, απομεινάρια του μεγάλου σεισμού του 1988.\nΤα σύνορα απέχουν από το Gyumri γύρω στα 50χλμ, λίγο μετά το ακριτικό χωριό Bavra. Η διαδρομή διασχίζει ένα οροπέδιο που ξεκινάει από τα 1500μ και φτάνει στα 2150μ. Οι άνετες στροφές κάνουν την οδήγησή μας ευχάριστη. Τα μικρά χωριά που συναντάμε έχουν να επιδείξουν ως κύρια δραστηριότητά τους την κτηνοτροφία. Το γεγονός πως σε κανένα από αυτά δεν υπάρχει βενζινάδικο, ίσως να αντιπροσωπεύει το επίπεδο ανάπτυξης της περιοχής. Για εμάς –πάντως- αποτελεί την αιτία που τελικά έμεινε στα χέρια μας αρμενικό συνάλλαγμα…\nΜόλις περνάμε την Bavra, βρισκόμαστε στον συνοριακό σταθμό, που πραγματοποιούνται εργασίες ανακατασκευής. Ο συγκεκριμένος σταθμός είναι ο δυτικότερος της Αρμενίας και αποτελεί την συντομότερη διαδρομή, για όσους επιθυμούν να εισέλθουν στην Τουρκία. Θα χρειαστεί να διανύσουμε περί τα 70χλμ εντός της Γεωργίας, μέχρι να φτάσουμε στο ανατολικότερο γεωργιανό-τουρκικό συνοριακό φυλάκιο, δίπλα στην λίμνη Kartsakhi. Τουλάχιστον έτσι νομίζουμε... Περνάμε τα σύνορα, που βρίσκονται σε υψόμετρο 2150μ, χωρίς καθυστερήσεις και ταλαιπωρία. Ίσως να έχει να κάνει με το γεγονός πως δεν είναι και πολύ γνωστά άρα έχουν ελάχιστη κίνηση.\nΞανά λοιπόν επί γεωργιανού εδάφους όπου για μια ακόμα φορά βρισκόμαστε σε ένα μεγάλο οροπέδιο. Στην πορεία μας συναντάμε την λίμνη Madatapa και μια μεγαλύτερη την Khanchali, που σου δίνουν την αίσθηση πως πρόκειται περισσότερο για υδροβιότοπους. Ο δρόμος είναι σε πολύ καλή κατάσταση, αν και δεν είναι φαρδύς. Ελάχιστα είναι τα χωριά που βρίσκουμε στην πορεία μας, μέχρι την κωμόπολη Akhalkalaki (40χλμ), στην είσοδο της οποίας συναντάμε την διασταύρωση με σήμανση για «Turkish borders». Η διαδρομή μέχρι τα σύνορα είναι μαγευτική. Σχεδόν ερημική –από άποψη κίνησης- διασχίζει μια περιοχή με ποώδη βλάστηση που εναλλάσσεται με συστάδες δέντρων, κυρίως ελάτων και πεύκων. Πραγματικά απολαυστική.\nΠερίπου 30χλμ παρακάτω, εμφανίζεται μπροστά μας η λίμνη Kartsakhi, η οποία κατά το ήμισυ ανήκει στην Γεωργία και το υπόλοιπο στην γειτονική Τουρκία. Το μέγεθός της είναι λίγο μικρότερο από αυτό της λίμνης της Καστοριάς, ενώ το πιο εντυπωσιακό της στοιχείο είναι πως βρίσκεται σε υψόμετρο 1800μ. Κοντά στις όχθες της, βρίσκονται οι εγκαταστάσεις του συνοριακού σταθμού. Πλησιάζουμε λοιπόν τα σύνορα, αλλά μια κλειστή μπάρα σταματά τα σχέδια μας. Ένας φύλακας εμφανίζεται από ένα παρακείμενο κτήριο και μας ρωτάει που θέλουμε να πάμε. Λες και δεν είναι προφανές… «Τουρκία» του λέμε και με τη σειρά του μας ενημερώνει πως τα σύνορα δεν λειτουργούν λόγω ανακαίνισης! Τι και αν διαμαρτυρόμαστε ότι οι πινακίδες που συναντήσαμε 30χλμ. νωρίτερα μας έστειλαν από εδώ, αυτός ακάθεκτος... Στου κουφού την πόρτα όσο θέλεις βρόντα που λέει και η λαϊκή ρήση.\nΗ αλήθεια είναι πως γνωρίζαμε ότι η διέλευση μέσω του συγκεκριμένου συνοριακού σταθμού δεν ήταν εξασφαλισμένη. Είναι «ψιλοφρέσκος» σταθμός και αναφορές για διέλευση δεν είχαμε βρει πουθενά. Αλλά οι τεράστιες ολοκαίνουργιες πινακίδες που συναντήσαμε στο Akhalkalaki μας έκαναν να πιστέψουμε ότι τα σύνορα έχουν ανοίξει.\nΠροχωράμε λοιπόν στο επόμενο πλάνο μας: θα επιστρέψουμε στο Akhalkalaki (35χλμ) και στην συνέχεια θα κατευθυνθούμε προς το Akhaltsikhe (75χλμ), όπου 25χλμ μακριά βρίσκονται τα σύνορα από τα οποία είχαμε εισέλθει στην Γεωργία πριν 12 μέρες. Το μεγαλύτερο όμως ξενέρωμα είναι πως με αυτό το πλάνο χάνουμε την ευκαιρία να περιπλανηθούμε στις ορεινές διαδρομές της Τουρκίας, περιμετρικά της λίμνης Cildir. Παίρνουμε λοιπόν τον δρόμο της επιστροφής προς το Akhalkalaki. Πλέον έχουν προστεθεί επιπλέον χιλιόμετρα στην συγκεκριμένη μέρα και θα πρέπει να είμαστε πιο φειδωλοί με τον χρόνο, καθώς θέλουμε να προλάβουμε να επισκεφτούμε και τον αρχαιολογικό χώρο της Ani. Παρόλα αυτά, μια στάση για ένα αυτοσχέδιο καφεδάκι και μερικά μπισκότα είναι απαραίτητη... Έτσι λοιπόν, μερικά χιλιόμετρα παραπέρα, σε μια μακρόστενη συστάδα δέντρων, σταματάμε για να απολαύσουμε το καφεδάκι μας, ξαπλωμένοι στις πευκοβελόνες και στην σκιά των ψηλών πεύκων, στα 1860μ υψόμετρο.\nΞανά στο δρόμο και κεφάλια κάτω και μετά από περίπου 100χλμ., γνωστής για εμάς διαδρομής, φτάνουμε στα τουρκικά σύνορα του Turkgozu, με μια ενδιάμεση στάση για ανεφοδιασμό στο Akhaltsikhe. Στα σύνορα οι διαδικασίες, και στις 2 πλευρές, είναι και πάλι απλές και σύντομες. Οι υπάλληλοι φιλικοί και με διάθεση να εξυπηρετήσουν και, μάλιστα, στο τουρκικό φυλάκιο η υπάλληλος κερνάει από μια χούφτα φρέσκα φιστίκια τον καθένα μας. Μας εύχονται «gule-gule» (στο καλό) και κάπως έτσι μπαίνουμε στην Τουρκία, για δεύτερη φορά σε αυτό ταξίδι.\nΑκολουθούμε την διαδρομή για Damal, οδηγώντας στην ορεινή και ταυτόχρονα μαγευτική περιοχή, που έχουμε ήδη επισκεφτεί ερχόμενοι προς την Γεωργία. Κάνουμε μια ολιγόλεπτη στάση για ξεμούδιασμα στο σημείο του περάσματος Ilgardagi Gecidi στα 2550μ, χαζεύοντας την θέα. Ο καιρός δεν είναι μαζί μας. Έχει μαυρίσει για τα καλά και σύντομα μας αναγκάζει να φορέσουμε αδιάβροχα. Ευτυχώς όμως η βροχή δεν κρατάει πολύ και η έντασή της είναι μικρή. Μετά την διασταύρωση για Ardahan, συνεχίζουμε ευθεία με κατεύθυνση το Kars, που απέχει 70χλμ. Ο δρόμος γίνεται πιο άνετος και με ελάχιστη κίνηση, πράγμα που μας κάνει να κινούμαστε πιο γρήγορα.\nΚατά τις 5.30μμ φτάνουμε λίγο πριν το Kars, που βρίσκεται η διασταύρωση για τον αρχαιολογικό χώρο της πόλης Ani (40χλμ). Αν και είναι πιθανό να συναντήσουμε κακοκαιρία προς αυτή την κατεύθυνση και επίσης κατά την επιστροφή μας θα έχει ήδη σκοτεινιάσει, κοιταζόμαστε μέσα από τα κράνη και παίρνουμε γρήγορα την απόφαση γνέφοντας καταφατικά καθώς όλοι θέλουμε να δούμε τον συγκεκριμένο αρχαιολογικό χώρο. Ακολουθώντας, πλέον, μια εύκολη διαδρομή με ανατολική πορεία, βρισκόμαστε στην επιβλητική πύλη της αρχαίας πόλης, η οποία βρίσκεται ακριβώς δίπλα στην συνοριακή γραμμή Τουρκίας-Αρμενίας.\nΟ αρχαιολογικός χώρος της Ani, πριν μερικά χρόνια, ήταν επισκέψιμος μόνο με ειδική άδεια που έπαιρνε κάποιος από την τοπική τουρκική αστυνομία, καθότι βρισκόταν σε στρατικοποιημένη περιοχή. Πλέον, όμως, είναι ανοιχτός για το κοινό και μάλιστα αποτελεί έναν από τους γνωστότερους αρχαιολογικούς χώρους της χώρας. Η πόλη στην αρχαιότητα αποτελούσε την πρωτεύουσα της Αρμενίας και ήταν χτισμένη κατά μήκος του ποταμού Akhurian (η αρμενική ονομασία του Arpa), και ήταν γνωστή ως "Η πόλη των 1000 + 1 εκκλησιών". Ιδρύθηκε πριν από 1.600 χρόνια και η θέση της την έκανε σύντομα διάσημη καθώς βρισκόταν στο σταυροδρόμι πολλών εμπορικών δρόμων. Αυτό είχε ως συνέπεια την γρήγορη ανάπτυξή της, ώστε να φτάσει τον 11ο αιώνα να είναι μια οχυρωμένη πόλη, στην οποία κατοικούσαν πάνω από 100.000 κάτοικοι. Στο πέρασμα των αιώνων αποτέλεσε στόχο πολλών κατακτητών, όπως των Βυζαντινών, Οθωμανών Τούρκων, Αρμενίων, Κούρδων, Γεωργιανών, Ρώσων...\nΜετά το 1300 μ.Χ., το Ani γνώρισε μια απότομη πτώση και εγκαταλείφθηκε πλήρως από το 1700 μ.Χ. και έπειτα. Τον 19ο αιώνα είχε μια μικρή περίοδο ακμής, όπου ο 1ος Παγκόσμιος Πόλεμος έθεσε το ιστορικό της τέλος, σε συνδυασμό με τα μετέπειτα γεγονότα μεταξύ Αρμενίων-Τούρκων. Εξαιτίας του γεγονότος, πως για μεγάλη περίοδο, αποτέλεσε στρατικοποιημένη περιοχή, αποτελώντας, ουσιαστικά, «γκρίζα ζώνη» μεταξύ Τούρκων και Αρμενίων, η πόλη αφέθηκε στην τύχη της. Τα ερείπια κατέρρευσαν στα χέρια των διαφόρων πλιατσικολόγων και βανδάλων, αλλά και «άστοχων» αρχαιολογικών επεμβάσεων.\nΑφού πληρώνουμε το εισιτήριο εισόδου (5,50€, με ωράριο μέχρι τις 7μμ), μπαίνουμε μέσω της επιβλητικής πύλης εντός των γιγάντιων τειχών, τα οποία είναι επενδυμένα με βράχους από βασάλτη. Περιπλανόμαστε στα βασικά αξιοθέατα: την Εκκλησία του Αγίου Γρηγορίου, την Εκκλησία του Σωτήρα καθώς και τον εντυπωσιακό Καθεδρικό του Ani, στον οποίον όμως γίνονται έργα συντήρησης. Από ψηλά μπορούμε να απολαύσουμε την θέα του «φιδωτού» ποταμού Arpa, που σηματοδοτεί τα όρια των δύο κρατών, αλλά και τα ερείπια της παλιάς γέφυρας. Ο ήλιος έχει αρχίσει να δύει, χαρίζοντας τα καλύτερα χρώματά του στα πέτρινα ερείπια του Ani. Το σκηνικό είναι ιδιαίτερα γοητευτικό αλλά και νοσταλγικό...\nΚατά την διάρκεια της περιπλάνησής μας στον χώρο, έχουμε την ευκαιρία για μια σύντομη κουβέντα με έναν μοτοσικλετιστή που συναντάμε τυχαία. Ο Gigi είναι Ιταλός, με καταγωγή το Bari, ο οποίος ταξίδεψε από το Μιλάνο στο Ναύπλιο για να παραβρεθεί σε έναν γάμο. Στην συνέχεια ξεκίνησε ένα ταξίδι στην Τουρκία με σκοπό να φτάσει στην Γεωργία και την Αρμενία.\nΤην ώρα που συναντιόμαστε, ο Gigi τελειώνει την επίσκεψή του στον αρχαιολογικό χώρο και κατευθύνεται προς το χώρο που έχουμε παρκάρει τις μοτοσυκλέτες μας. Το πλάνο του είναι μετά την Ani, να συνεχίσει προς τα γεωργιανά σύνορα και να διανυκτερεύσει οπουδήποτε βρει. Τον ενημερώνουμε, όμως, πως η περιοχή είναι σχετικά αραιοκατοικημένη και ότι στα ελάχιστα χωριά δεν υπάρχει τουριστική υποδομή. Επομένως, κατάλυμα θα βρει σίγουρα μόνο στην γεωργιανή πόλη Akhaltsikhe. Του αντιπροτείνουμε, λοιπόν, να διανυκτερεύσει στο κοντινό Kars και αν επιθυμεί να έρθει μαζί μας. Μας ευχαριστεί λέγοντας πως θα το σκεφτεί και κατευθύνεται προς το πάρκινγκ, ενώ εμείς συνεχίζουμε την επίσκεψή μας.\nΤελειώνοντας την επίσκεψη, ο ήλιος έχει δύσει... Ο καιρός έχει αγριέψει και προς το Kars ο ουρανός είναι πολύ φορτωμένος. Φτάνοντας στο πάρκινγκ, βρίσκουμε τον Gigi ο οποίος έχει αποφασίσει να μας ακολουθήσει στο Kars.\nΟ Στέλιος ανοίγει το GPS και τσεκάρει να βρει το ξενοδοχείο που είχαμε σημειώσει από το ίντερνετ. Το πρώτο πράγμα που του δείχνει είναι το χτεσινοβράδινο ξενοδοχείο, το οποίο απέχει μόλις 33 χιλιόμετρα -σε ευθεία- από το σημείο που στεκόμαστε, ενώ εμείς χρειάστηκε να διανύσουμε περίπου 430χλμ για να φτάσουμε έως εδώ. Τι λυπηρό, ότι κάποιες γραμμές στο χάρτη αντί να ενώνουν περιοχές, τις κάνουν να απέχουν εκατοντάδες χιλιόμετρα. Φοράμε και πάλι τα αδιάβροχα και ξεκινάμε προς τον τελευταίο προορισμό της συγκεκριμένης μέρας...\nΗ πόλη του Kars είναι μια από τις πιο απομακρυσμένες ακριτικές πόλεις της Τουρκίας. «Kar» στα τουρκικά σημαίνει «χιόνι», υποδηλώνοντας έτσι πως οι χειμώνες στην περιοχή είναι δύσκολοι. Φτάνοντας λοιπόν στο Kars, κατευθυνόμαστε προς το κέντρο, όπου βρίσκεται το ξενοδοχείο που είχαμε βρει στο ίντερνετ. Δεν έχει κίνηση καθώς η ώρα είναι κοντά 9μμ και τα περισσότερα μαγαζιά έχουν κλείσει ή είναι στην διαδικασία κλεισίματος.\nΤο ξενοδοχείο Kent Ani είναι ένα μικρό ανακαινισμένο ξενοδοχείο στο κέντρο της εμπορικής γειτονιάς της πόλης. Ρωτάμε για δωμάτιο και προτείνουμε στον Gigi αν θέλει να μοιραστεί μαζί μας ένα 4κλινο. Δέχεται αμέσως, δίνοντάς μας την εντύπωση πως χαίρεται που τον συμπεριλαμβάνουμε στην απόφασή μας. Πως αλλιώς θα μπορούσε να γίνει άλλωστε; Οι εξυπηρετικοί υπάλληλοι προσπαθούν να βολέψουν τις μοτοσυκλέτες, στο πεζοδρόμιο, ακριβώς μπροστά στο ξενοδοχείο, καθησυχάζοντάς μας, πως ο χώρος παρακολουθείται από κάμερες όλη την νύχτα. Τα δωμάτια είναι πολύ μικρά αλλά καθαρά με μοντέρνα διακόσμηση. Η άνεση είναι το τελευταίο πράγμα που μας ενδιαφέρει αυτή την ώρα. Κάνουμε ένα γρήγορο ντουζ και ξεκινάμε για να βρούμε κάπου να φάμε.\nΤελικά η εύρεση τροφής αποδεικνύεται δύσκολη υπόθεση. Μετά από αρκετή ώρα, καταφέρνουμε να βρούμε, τυχαία, ένα εστιατόριο που διανυκτέρευε σαν πατσατζίδικο. Πέρα από σούπες, έχει και ψητά, οπότε βολευόμαστε μια χαρά. Όπως είναι φυσικό η συζήτηση κινείται μεταξύ Ιταλίας-Ελλάδας-Τουρκίας…\nΕπιστρέφουμε στο ξενοδοχείο όπου η κουβέντα συνεχίζεται... Βγάζουμε χάρτες και αρχίζουμε να συζητάμε για τις διαδρομές που είχαμε οδηγήσει σε Γεωργία και Αρμενία, τις χώρες δηλαδή που θέλει να επισκεφτεί ο Gigi στην συνέχεια. Το αστείο είναι πως ενώ αρχικά δεν είχε ούτε ένα χάρτη μαζί του, βρέθηκε να έχει χάρτες με σημειωμένες διαδρομές και αξιοθέατα! Μόλις του είπαμε να τους κρατήσει, μας ευχαρίστησε 100 φορές... Είναι οι στιγμές που νιώθεις το μεγαλείο του μοτοσυκλετισμού... Είναι οι στιγμές που νιώθεις πως ανακαλύπτεις την ουσία του ταξιδιού, την ουσία της ζωής...


Ραφιέρα τοίχου Fork pakoworld δυο τεμαχιών χρώμα λευκό 75x22x17,5εκ - ΕΠΙΠΛΟΥΠΟΛΗ Home\nΚωδικός Προϊόντος: 119-000066 Διαθεσιμότητα: 1 σε απόθεμα\nΣύνθεση δύο ραφιέρων Fork σε λευκό χρώμα, διάστασης 75x22x17,5\nΔιακοσμήστε το χώρο σας με τις επιτοίχιες ραφιέρες Fork. Διαλέξτε το χρώμα που σας ταιριάζει και εμπλουτίστε τα ράφια με τα αγαπημένα σας διακοσμητικά που θέλετε όλοι να προσέξουν. Μία νεανική πρόταση ανανέωσης για το σπίτι και το γραφείο.\n* Κατασκευή από μελαμίνη πάχους 18mm υψηλής ποιότητας, με αντοχή στην καταπόνηση και στην φθορά. Προσφέρεται σε λευκό χρώμα.\n* Η σύνθεση περιλαμβάνει δύο ραφιέρες, με οριζόντια και κάθετα ράφια, συνδεδεμένα με τρόπο που θυμίζουν πιρούνι.\nΟγκομετρικό Βάρος: 4,300\nΔιάσταση Κιβωτίου: 58X25X15


Τα τρία σενάρια για την επόμενη ημέρα μετά τις Εθνικές Εκλογές 2019 στο Νομό Κοζάνης – Του Μιχάλη Αγραφιώτη | KOZANILIFE.GR\nΟι εκλογές της 7ης Ιουλίου πλησιάζουν και τα σενάρια για την επόμενη ημέρα δίνουν και παίρνουν.\nΤα πιθανότερα σενάρια είναι τρία: Το πρώτο το υπεραισιόδοξο για τη Νέα Δημοκρατία, το δεύτερο το πιο πιθανό με ισοκατανομή εδρών και το τρίτο σενάριο καταστροφικό για τη Νέα Δημοκρατία, δίνοντας και μία έδρα σε τρίτο κόμμα.\nΠρώτο σενάριο: Το υπεραισιόδοξο, 4 Νέα Δημοκρατία – 1 ΣΥΡΙΖΑ\nΟ διακαής πόθος των υποψηφίων Βουλευτών, αλλά και του Προέδρου της ΝΟΔΕ Κοζάνης. Να επαναληφθεί το σενάριο του Σεπτεμβρίου του 2015, αλλά αυτή τη φορά με άλλο πρωταγωνιστή. Αυτό το σενάριο θα μπορούσε να είναι επιτεύξιμο αν δεν προκαλούνταν τόσες αντιδράσεις για τη στελέχωση του ψηφοδελτίου και δεν υπήρχαν απώλειες προς άλλες πλευρές. Από τη στιγμή που στελέχη βγαίνουν επώνυμα πλέον στα μέσα κοινωνικής δικτύωσης και άρθρα στον Τύπο «κράζουν» στην κυριολεξία την ηγεσία της Νέας Δημοκρατίας, είναι βέβαιο ότι οι διαρροές δεν αποφεύγονται. Όμως δεν πρέπει να αποκλείσουμε το συγκεκριμένο σενάριο σε καμία των περιπτώσεων και οι 4 από τους 7 υποψηφίους της Νέας Δημοκρατίας να είναι Βουλευτές για την επόμενη τετραετία, ενώ στο ΣΥΡΙΖΑ να γίνεται μάχη για μία θέση. Για να επικρατήσει αυτό το σενάριο δεν είναι αναγκαίο η ΝΔ να κατοχυρώσει αυτοδυναμία. Όμως αν πέσει το ποσοστό της κάτω από το 32% των Ευρωεκλογών, τότε τα πράγματα είναι δύσκολα.\nΔεύτερο σενάριο: Το πιο πιθανό σενάριο, 3 έδρες η Νέα Δημοκρατία, 2 ο ΣΥΡΙΖΑ\nΌπως γινόταν πάντα στην Κοζάνη πριν το 2012 μεταξύ Νέας Δημοκρατίας και ΠΑΣΟΚ, εναλλασσόταν οι έδρες μεταξύ 3-2. Αυτή τη φορά είναι πολύ πιθανό να ισχύσει και πάλι αυτό το σενάριο γιατί τα ποσοστά της Νέας Δημοκρατίας και του ΣΥΡΙΖΑ είναι ισοσκελισμένα. Ο ΣΥΡΙΖΑ παρά το γεγονός ότι όλοι θεωρούσαν στην Κοζάνη ότι θα πέσει χαμηλά, λόγω συμφωνίας των Πρεσπών, δεν έπεσε τόσο όσο περίμεναν όλοι και διατηρήθηκε στα προφανώς ικανοποιητικά ποσοστά του 23% που αν υπάρξει συσπείρωση θα αγγίξει και το 28% όπως λένε τα κομματικά στελέχη. Άρα και 23% να παραμείνει είναι δύσκολο να πέσει στη 1 έδρα.\nΤρίτο σενάριο: Το καταστροφικό για τη Νέα Δημοκρατία, 2 Νέα Δημοκρατία – 2 ΣΥΡΙΖΑ – 1 ΚΙΝΑΛ ή 1 Ελληνική Λύση\nΜπορεί η Νέα Δημοκρατία να είναι πρώτο κόμμα στην Ελλάδα, όμως αν στο επίπεδο Δυτικής Μακεδονίας τα ποσοστά πέσουν σε μεγάλο βαθμό λόγω των επιλογών της ηγεσίας τότε ανοίγουν τα σενάρια για μία έδρα σε μικρότερα κόμματα, όπως ΚΙΝΑΛ ή Ελληνική λύση, όπως έγινε στις εκλογές του Ιανουαρίου του 2015, που οι ΑΝΕΛ έβγαλαν μια έδρα στην Κοζάνη. Αν η Ελληνική Λύση ή το ΚΙΝΑΛ ξεπεράσουν το 8-10% τότε είναι πολύ πιθανό η μία έδρα να είναι στο ΚΙΝΑΛ.\nΜε αυτοδυναμία ή χωρίς, ο Νομός Κοζάνης θα βγάλει Βουλευτές. Το σίγουρο είναι ότι πολλοί υποψήφιοι αποστρατεύτηκαν, πολλοί θα αλλάξουν χώρο και πολλοί θα ψηφίσουν απέναντι για αντιπερισπασμό. Το σίγουρο είναι ότι τίποτα δεν είναι βέβαιο.\n2 σχόλια στο άρθρο “Τα τρία σενάρια για την επόμενη ημέρα μετά τις Εθνικές Εκλογές 2019 στο Νομό Κοζάνης – Του Μιχάλη Αγραφιώτη”\n20/06/2019 στις 17:29 - Edit\nΤο τεταρτο σεναριο ειναι το πιο πιθανο.Ο γιωργος δακης υπουργος υγειας. μουργκας απο σαλονικη\n20/06/2019 στις 19:09 - Edit\nΑρε Μιχάλη….πες σε παρακαλώ στην Φλώρινα γιατί ανέβασε ποσοστά ο ΣΥΡΙΖΑ…


ENWSI TV: ΟΛΗ η εκπομπή ΑΕΚ talk με Καζαντζόγλου-Λούπο! (VIDEO) ENWSI TV: ΟΛΗ η εκπομπή ΑΕΚ talk με Καζαντζόγλου-Λούπο! (VIDEO)\nΤο αγαπημένο σας AEK talk επέστρεψε\n29/03/2021 | 0:05\nΤο ENWSI TV επέστρεψε με την αγαπημένη σας εκπομπή!\nΤο ΑΕΚ talk επέστρεψε δυναμικά σήμερα το βράδυ καθώς από τις 22:00 μέχρι τα μεσάνυχτα ο Σταύρος Καζαντζόγλου και ο Πάνος Λούπος απάντησαν στις ερωτήσεις σας για όλες τις εξελίξεις γύρω από την ΑΕΚ και το ελληνικό ποδόσφαιρο μετά τις εκλογές της ΕΠΟ.\nENWSI TV: ΟΛΗ η εκπομπή ΑΕΚ talk με Καζαντζόγλου-Λούπο!\nΔείτε ξανά την εκπομπή του ENWSI TV:


Ιστορικά Δεδομένα Eco kourasani Έγχρωμος Οικολογικός Σοβάς\nΗ δεξαμενή νερού της αρχαίας πόλης Καμείρου στην Ρόδο, χωρητικότητας 600 τόνων, αποτελεί δείγμα της χρήσης του αρχαίου τσιμέντου σχεδόν από το 900 π.Χ. Παρόμοια ευρήματα συναντώνται και στην Κνωσό, στα Μινωϊκά ανάκτορα, που θεωρούνται από τα σημαντικώτερα τεχνολογικό επιτεύγματα μέχρι σήμερα.\nΠηγή: Αναζήτηση στο Ελληνικό Internet "αρχαία κονιάματα"\nΑρχαία Ρώμη - Πάνθεον: Το Ρωμαϊκό κονίαμα έχει τη δυνατότητα να πήζει και να σκληραίνει μέσα στο νερό (υδραυλική κονία) και δε διαλύεται από νερό όπως τα ασβεστοκονιάματα. Χρησιμοποιήθηκε για πλήθος κατασκευών κατά την Ρωμαϊκή εποχή, όπως οδοί, γέφυρες, υδραγωγεία, τα λουτρά του Καρακάλα, το Κολοσσαίο κ.α.\nΧρησιμοποιόντας μεταξύ άλλων λάβα από τα κοντινά ηφαίστεια (π.χ. το Pozuoli εξ ου και το όνομα ποζολάνες ή ποζολανικά κονιάματα), πετύχαιναν ένα ισχυρότατο μίγμα, με αποτέλεσμα έργα των οποίων η αντοχή εντυπωσιάζει μέχρι σήμερα.\nΤο Ρωμαϊκό Πάνθεον είναι ένα από τα αρχαιότερα διασωθέντα ανέπαφα κτίσματα παγκοσμίως και το κύριο οικοδομικό υλικό του είναι το Ρωμαϊκό κονίαμα.\nΠηγή: The Roman Pantheon: The Triumph of Concrete by David Moore, P.E.\nΒυζάντιο - Αγιά Σοφιά: Η θρυλική Αγια Σοφιά είναι ένα αρχιτεκτονικό αριστούργημα, που οφείλει πολλά στα δομικά υλικά της εποχής. Η αναπληρώτρια καθηγήτρια στο τμήμα Χημικών Μηχανικών του Εθνικού Μετσόβου Πολυτεχνείου, κ. Τώνια Μοροπούλου, έψαξε τα βυζαντινά κείμενα στο Φανάρι και βρήκε μια περιγραφή του 9ου αι. που αφορά στην κατασκευή του ναού και ειδικά την σύνθεση των κονιαμάτων της Αγιά Σοφιάς, το περίφημο βυζαντινό τσιμέντο, που είναι και το πιο κρίσιμο υλικό για τη άμεμπτη συμπεριφορά του μνημείου στους σεισμούς.\nΤο ίδιο υλικό, το λεγόμενο τότε κουρασάνι* χρησιμοποίησαν τον 18ο αιώνα στην παλαιά πόλη της Ρόδου για να επικαλύψουν και να αδιαβροχοποιήσουν τις στέγες αλλά και παλιότερα οι μονές του Αγίου Όρους και άλλα Βυζαντινά κτίσματα.\n* Λέξη από το Τουρκικό horasan = είδος κονιάματος ή το Ελληνικό = χώρα σαν - Λήμμα livepedia & βικιλεξικό'\nΣημείωση: Μέχρι σήμερα, τα μεγαλύτερα ερευνητικά, πανεπιστημιακά κέντρα στον κόσμο, ερευνούν τις ιδιότητες, που κάνουν το αρχαίο αυτό κονίαμα τόσο ισχυρό. Το συμβατικό τσιμέντο έχει μετρηθεί ότι έχει μια διάρκεια ζωής γύρω στα 100 χρόνια, που εκ πρώτης όψεως φαίνεται ικανοποιητικό. Όμως η διαδικασία παρασκευής του σύγχρονου τσιμέντου και των συναφών βιομηχανικών κονιαμάτων, με τα υλικά που χρησιμοποιούνται για την σύνθεση τους, έχουν βαρύ οικολογικό αποτύπωμα (Ecological footprint) για το περιβάλλον, σε αντίθεση με το παραδοσιακό κονίαμα, που αποτελείται αποκλειστικά από συστατικά που υπάρχουν διαθέσιμα στη φύση.


Brian Goldner: Πέθανε ο άνθρωπος που «απογείωσε» τη Hasbro | Ημερησία\nBrian Goldner: Πέθανε ο άνθρωπος που «απογείωσε» τη Hasbro\nΕφυγε από τη ζωή σε ηλικία 58 ευρώ ο CEO της Hasbro - Ο θάνατος του γιου του και η μάχη με τον καρκίνο\nΚΟΣΜΟΣ 13.10.21 13:42\nΘλίψη στον επιχειρηματικό κόσμο των ΗΠΑ καθώς έφυγε από τη ζωή ο Brian Goldner, διευθύνων σύμβουλος της εταιρείας παιχνιδιών Hasbro, δύο μόλις ημέρες αφόρου είχε πάρει άδεια για λόγους υγείας.\nΤην είδηση του θανάτου του έκανε γνωστή με ανακοίνωσή της η ίδια η εταιρεία. Τη θέση του αναπληρώνει προσωρινά το μέλος του διοικητικού συμβουλίου της εταιρείας Rich Stoddart ο οποίος εξέφρασε τη θλίψη του για την απώλεια του Goldner. «Ο Brian υπήρξε η ψυχή και η καρδιά της Hasbro. Η δουλειά του έφερε χαρά και χαμόλγελα σε παιδιά και οικογένειες σε όλο τον κόσμο», δήλωσε χαρακτηριστικά.\nΟ άνθρωπος που «απογείωσε» τη Hasbro\nO Brian Goldner εργαζόταν στη Hasbro από το 2000, έγινε CEO το 2008 και επικεφαλής του διοικητικού συμβουλίου της εταιρείας από το 2015. Ο ίδιος θεωρείται ο άνθρωπος που «μεγάλωσε» τη Hasbro, επεκτείνοντας με επιτυχία τις επιχειρηματικές της δραστηριότητες.\nΣυγκεκριμένα κατάφερε να μεταφέρει τους ήρωες των παιχνιδιών της φίρμας στον κινηματογράφο, την τηλεόραση καθως και στο χώρο του gaming. Το 2007 έβαλε την Hasbro στα multimedia με την ταινία «Transformers» και στην πορεία έκανε την παραγωγή πολλών ταινιών, με ήρωες όπως οι «G.I. Joe» και «Το Μικρό Μου Πόνι».\nΤο 2019, η Hasbro εξαγόρασε το στούντιο που κρύβεται πίσω από τις επιτυχίες Peppa Pig και PJ Masks, το Entertainment One. Από όταν ανέλαβε τα ηνία της εταιρείας, το 2008, ο Goldner βοήθησε στην εκτόξευση της μετοχής της, με την άνοδο που σημείωσε από τότε να φτάνει στο 155%.\n«Υπό την καθοδήγηση του, η Hasbro εξελίχθηκε εταιρεία κατασκευής παιχνιδιών σε "κολοσσό" που διαχειρίζεται ένα ισχυρό χαρτοφυλάκιο 1.700 εμπορικών σημάτων», ανέφερε η Stephanie Wissink, αναλυτής της Jefferies.\nΟ θάνατος του γιου του και η μάχη με τον καρκίνο\nΣτις 30 Οκτωβρίου του 2015 η ζωή του θα αλλάξει για πάντα. Ο γιος του, Brandon, θα καταλήξει από υπερβολική δόση ναρκωτικών σε ηλικία μόλις 23 ετών και ενώ είχε νοσηλευτεί το προγηούμενο διάστημα ήδη 7 φορές για τον ίδιο λόγο. Από τότε το ζευγάρι συμμετείχε ενεργά και έτρεξε εκστρατείες ευαισθητοποίησης κατά των ναρκωτικών.\nΤον Αύγουστο του 2020 o Goldner είχε αποκαλύψει ότι από το 2014 έκανε θεραπείες για τον καρκίνο. Πριν από δύο ημέρες πήρε άδεια για λόγους υγείας και το βράδυ της Τρίτη έγινε γνωστό πως έφυγε από τη ζωή σε ηλικία 58 ετών.\nΚΟΣΜΟΣ 03.10.21 11:10\nΓαλλία: Πέθανε σε ηλικία 78 ετών ο επιχειρηματίας Μπερνάρ Ταπί


Τι θα φάμε στη Σαντορίνη: 10 πιάτα που πρέπει να δοκιμάσεις! - iTravelling\nΤι θα φάμε στη Σαντορίνη: 10 πιάτα που πρέπει να δοκιμάσεις!\nΕπισκεπτόμαστε το πιο ρομαντικό νησί των Κυκλάδων και μαγευόμαστε από τη θέα και το φαγητό στη Σαντορίνη.\nΌσο ο καιρός φτιάχνει, τόσο η διάθεση ανεβαίνει για προορισμούς δίπλα στη θάλασσα. Όταν όμως μιλάμε για τη Σαντορίνη, το κορυφαίο νησί των Κυκλάδων –και όχι μόνο- για εκατομμύρια ταξιδιώτες στον κόσμο, τότε τα βλέμματα κλέβει από τη θάλασσα το διάσημο ηφαίστειο. Η Νέα αλλά και η Παλαιά Καμμένη μας καλεί για εξερευνήσεις και βόλτες μετά στα πλακόστρωτα σοκάκια των Φηρών. Πριν απολαύσεις το θρυλικό ηλιοβασίλεμα στην Οία και χαθείς στο απόλυτο μπλε των μαύρων και κόκκινων παραλιών της Σαντορίνης, γέμισε τις μπαταρίες σου με θρεπτικές θερμίδες για να αντέξεις. Το φαγητό στη Σαντορίνη είναι μια ξεχωριστή εμπειρία, που πρέπει να της δώσεις την προσοχή, που της αξίζει.\nΓια να μην αναρωτιέσαι τελευταία στιγμή «Τι θα φάω στη Σαντορίνη;», το iTravelling.gr ταξίδεψε ως το ηφαιστειογενές νησί των Κυκλάδων, δοκίμασε και ξεχώρισε τα καλύτερα πιάτα για να δοκιμάσεις την σαντορινιά κουζίνα.\nΗ Σαντορίνη μπορεί να είναι ξακουστή για την ατμόσφαιρα και τη θέα της, όμως διαθέτει μια μεγάλη ποικιλία τοπικών προϊόντων, που χαρίζουν σε εστιατόρια και μάγειρες αστείρευτη έμπνευση. Παραδοσιακή αλλά και ελληνική fusion κουζίνα θα βρει κανείς σε δεκάδες εστιατόρια και ταβέρνες στο νησί. Φάβα, ντοματίνια, λιαστά λαχανικά, λευκές μελιτζάνες, δεκάδες είδη ψαριού αλλά και εκλεκτά κομμάτια κρέατος σερβίρονται και σου χαρίζουν μια ξεχωριστή εμπειρία γεύσεων. Φυσικά, τα γλυκά δε λείπουν!\nΑυτά είναι τα πιάτα που πρέπει να δοκιμάσεις για απολαυστικό φαγητό στη Σαντορίνη.\nΦάβα Σαντορίνης, η ταπεινή\nΔε γίνεται να φτάσεις ως τη Σαντορίνη και να μη δοκιμάσεις τη διάσημη φάβα της. Το τοπικό αυτό όσπριο «ντύνει» διάφορα πιάτα, όπου θα βρεις την κλασσική εκδοχή της έως την πολύ gourmet ως γέμιση σε φιλετάκια κρέατος.\nΝτοματοκεφτέδες για vegan\nΜπορεί το κίνημα των vegan να επικοινωνείται περισσότερο τα τελευταία χρόνια, όμως η Σαντορίνη έχει γευστικά πιάτα για όλους αιώνες τώρα. Ο διάσημος ντοματοκεφτές της Σαντορίνης έχει τοπικά, αγνά προϊόντα και χαρίζει γεύση, που δε θα χρειάζεσαι κάτι άλλο, ίσως μόνο μια ακόμα μερίδα.\nΑθερινόπιτα δίπλα στο κύμα\nΜπορεί να συνήθιζες να παραγγέλνεις τηγανιτή αθερίνα για μια δόση καλοκαιριού, όμως στη Σαντορίνη η αθερίνα παντρεύεται με το αλεύρι και το κρεμμύδι και σου προκαλούν ευχάριστα τον ουρανίσκο.\nΑπόχτι για το κρασί\nΠρόκειται για τη σαντορινιά εκδοχή του απάκι και του συγκλίνου της Μάνης, μόνο που το απόχτι δεν καπνίζεται. Πρόκειται στην ουσία για μπούτι χοιρινό, το οποίο αλατίζεται και μπαίνει στο ξίδι για στεγνώσει στον αέρα. Περιέχει πιπέρι, θρούμπι και κανέλα.\nΣαντορινιά σαλάτα για ολοκληρωμένη γεύση\nΜε μια σαντορινιά σαλάτα θα γευτείς σχεδόν όλα τα διάσημα προϊόντα του νησιού. Η βάση της σαλάτας έχει ντοματίνια Σαντορίνης, κάππαρη, παξιμάδια, χλωροτύρι, ενώ θα βρεις παραλλαγές με περισσότερα τοπικά προϊόντα.\nΣφουγγάτο Σαντορίνης για μεζεδάκι στη στιγμή\nΤο διάσημο σφουγγάτο Σαντορίνης δεν είναι παρά τηγανιτά λαχανικά, τα οποία μπαίνουν στην κλασσική ομελέτα. Θα γευτείς με μια μπουκιά, αυγά, κολοκυθάκια, μελιτζάνες, ντομάτα και πατάτες.\nΞελουριστός μπακαλιάρος για γεύση από τα παλιά\nΈνα ακόμα παραδοσιακό πιάτο της Σαντορίνης είναι ο ξελουριστος μπακαλιάρος, ο οποίος τρώγεται συνήθως αμαγείρευτος κομμένος σε μικρά κομμάτια και σερβίρεται με ντομάτα Σαντορίνης.\nΓια γλυκό στη Σαντορίνη\nΕάν θέλεις να αποφύγεις τα πολύ γευστικά, όμως ξενόφερτα γλυκά, που θα βρεις στην Οία και το πολύχρωμο gelato των Φηρών, τότε αξίζει να δοκιμάσεις τρία γλυκά της Σαντορίνης, που χάνονται στο βάθος των χρόνων.\nΗ κοπανιά είναι από τα πιο παλιά γλυκά της Σαντορίνης και πήρε το όνομα της από τον τρόπο παρασκευής της. Πρόκειται για κριθαροκούλουρα, τα οποία κοπανιούνται και αναμειγνύονται με σταφίδες, μέλι και σουσάμι.\nΑποτελεί κλασσικό επιδόρπιο το Πάσχα στη Σαντορίνη, αλλά θα τα βρεις και άλλες εποχές του χρόνου. Είναι στην ουσία η εκδοχή της Σαντορίνης για τα μυζηθροπιτάκια και λυχναράκια των άλλων νησιών.\nΊσως το πιο γευστικό γλυκό της Σαντορίνης, το οποίο φτιάχνεται με σιμιγδάλι και γάλα. Θα βρεις και την σοκολατένια εκδοχή της σε πολλά στέκια της Σαντορίνης. Ιδανικά σερβίρεται με κρασί Visanto.\niTravelling Παραδοσιακή κουζίνα ΣΑΝΤΟΡΙΝΗ Σαντορινιά κουζίνα ΤΑΞΙΔΙ ΦΑΓΗΤΟ


Τι μπορεί να προκύψει από τις κάλπες της 20ης Σεπτεμβρίου; (ΤΟΥ ΦΑΝΗ ΖΟΥΡΟΠΟΥΛΟΥ *) | Εφημερίδα Κοζάνη | Ειδήσεις και ενημέρωση για όλη τη Δυτική Μακεδονία\nΕπέστρεψε ο Θοδωρής Σαρηγιαννίδης στην “ΚΟΖΑΝΗ”.\nΔιαμαρτυρία του Θανάση Καλλιανιώτη για τη χρέωση της κάρτας εισόδου στη Δημοτική Βιβλιοθήκη Κοζάνης. “…Όσοι στερούνται χρημάτων, δεν έχουν δικαίωμα στη γνώση;\nΟΑΕΔ: Από Δευτέρα υπηρεσία ηλεκτρονικής δήλωσης παρουσίας επιδοτούμενων ανέργων\nHome Εμπορικός Οδηγός Ειδήσεις Τι μπορεί να προκύψει από τις κάλπες της 20ης Σεπτεμβρίου; (ΤΟΥ ΦΑΝΗ ΖΟΥΡΟΠΟΥΛΟΥ *)\nΤι μπορεί να προκύψει από τις κάλπες της 20ης Σεπτεμβρίου; (ΤΟΥ ΦΑΝΗ ΖΟΥΡΟΠΟΥΛΟΥ *)\nPosted By: Εφημερίδα Κοζάνη efkozani.gron: 08 Σεπτεμβρίου, 2015 In: ΕιδήσειςNo Comments\nΦθάσαμε σε απόσταση αναπνοής από τις κάλπες της 20ης Σεπτεμβρίου. Ακόμα μια εβδομάδα, με τον ξύλινο λόγο των πολιτικών να δεσπόζει στην επικαιρότητα (και ας καίγεται ο κόσμος γύρω μας από σημαντικά γεγονότα…) και να «πυροβολεί» μια κουρασμένη, κατάκοπη, απηυδισμένη από αυτούς τους ίδιους πολιτικούς, από το κράτος, ακόμα και από τον ίδιο της τον εαυτό, κοινωνία… Είναι σίγουρο ότι η εξαντλημένη αυτή κοινωνία δεν δίνει σημασία, μάλλον δεν ακούει καν αυτές τις κονσερβαρισμένες προεκλογικές συζητήσεις. Η αγωνία της εστιάζεται στο να ανακαλύψει μέσα από αυτό τον μαζικό οχετό της πληροφόρησης που δέχεται καθημερινά, αυτόν που θα την πείσει πως θα της εξασφαλίσει στοιχειώδεις όρους ασφαλείας και στοιχειώδη έστω κοινωνική ηρεμία.\nΕίναι δυνατόν να την βρει αυτή τη λύση η Ελληνική κοινωνία; Το επιτρέπουν οι σημερινοί πολιτικοί σχηματισμοί; Θα υπάρξουν δυνατότητες συνεργασιών και μεταξύ ποιων; Αυτά τα ερωτήματα πρέπει να απαντηθούν μέχρι την άλλη Παρασκευή που θα σταματήσουν οι δημοσκοπήσεις, που κακά τα ψέματα επηρεάζουν την λήψη μιας απόφασης. Ας δούμε πιθανές λύσεις:\nΚατ’ αρχάς, το ερώτημα «ποιος θα πάρει αυτοδυναμία;» δεν υφίσταται και έχει μετατραπεί στο «τι είναι καλύτερο; Να βγει πρώτος ο Μεϊμαράκης ή ο Τσίπρας;», και ανάλογα με την απάντηση κτίζονται σενάρια μετεκλογικών συνεργασιών… Η καλύτερη λύση θα είναι -άσχετα ποιος θα έρθει πρώτος- μια μεγάλη κυβέρνηση εθνικής συνεργασίας και συνεννόησης, που θα άφηνε έξω μόνο την Χρυσή Αυγή και το ΚΚΕ. Εννοείται υπό εξωκοινοβουλευτικό πρωθυπουργό, στελεχωμένη με τεχνοκράτες και έμπειρους οικονομολόγους που μέσα σε ελάχιστο χρόνο θα συντάξει νέο «Εθνικό Σχέδιο Ανόρθωσης της Ελληνικής οικονομίας» και θα πήγαινε στους δανειστές έχοντας στην πλάτη της το 80% και βάλε του Ελληνικού Λαού και θα απαιτούσε (όχι με την λογική που το έκανε ο άσχετος Βαρουφάκης) την δρομολόγηση μιας σειράς μεταρρυθμιστικών αλλαγών που θα είχε σχεδιάσει η Ελληνική πλευρά και δεν θα επέβαλε καμιά τρόικα… Είναι σίγουρο ότι οι εταίροι – δανειστές, αλλά και οι ξένοι επενδυτές θα έδιναν μια ευκαιρία ακόμα σε μια τέτοια κυβέρνηση.\nΒέβαια αυτό απαιτεί μεγάλη ωριμότητα και κουλτούρα συνεργασιών που λείπουν από τα Ελληνικά πολιτικά κόμματα… Για αυτό, παρόλο που αυτή τη λύση ευχόμαστε, ας πάμε στα άλλα πιθανά σενάρια:\nΑν ο Αλ. Τσίπρας έλθει πρώτος με οποιαδήποτε διαφορά, θα ήταν εξαιρετικό αν μεταμορφωνόταν σε Ρέντσι και υποστήριζε τις μεγάλες μεταρρυθμίσεις μπαίνοντας σε ένα νέο ρόλο, αφού απέτυχε παταγωδώς ο ρόλος του Ευρωπαίου Αλιέντε που δημιούργησε στην φαντασία του… Εννοείται με την υποστήριξη κάποιων ή κάποιου άλλου κόμματος. Τίποτα όμως δεν μας πείθει ότι ο τέως πρωθυπουργός έχει πραγματικά πάρει τις αποφάσεις του, ότι έχει ωριμάσει και αλλάξει. Περιστοιχίζεται ακόμη από συνεργάτες που είτε τα «μασάνε», είτε παραδέχονται ωμά και κυνικά πως δεν έχουν καμία διάθεση να κάνουν υπερβάσεις. Ο ένας ομολογεί ότι «καλύτερα να μην τελειώσει η ιδιωτικοποίηση των αεροδρομίων», ο άλλος ονειρεύεται «αντάρτικο μέσα στο μνημόνιο». Πατάει ακόμη σε δύο βάρκες ο Αλ. Τσίπρας. Ίσως μάλιστα, να νιώθει ότι έχει χάσει την «ψυχή» του υπογράφοντας το μνημόνιο!… Το ότι ο ΣΥΡΙΖΑ έχει αλλάξει 3 φορές μέχρι τώρα την προεκλογική του καμπάνια ξεφουρνίζοντας διαρκώς ψέματα ενισχύουν το επιχείρημα αυτό.\nΟπότε τι μας μένει; Πιστεύω ότι η καλύτερη λύση θα ήταν μια συγκυβέρνηση Ν.Δ – Ποταμιού – ΠΑΣΟΚ, συμφωνώντας με τον Α. Παπαχελά, ότι θα μπορούσε να πάει την χώρα παρακάτω. Όχι μπροστά, παρακάτω, να την ξεκολλήσει δηλαδή από τις αριστερές «μούχλες» του 7μήνου.\nΌσο για το επιχείρημα που λένε πολλοί πως ο ΣΥΡΙΖΑ αν γίνει κυβέρνηση μπορεί να συγκρατήσει την κοινωνική αναταραχή δεν στέκεται και πολύ. Οι σκληροί συνδικαλιστές και οι συνήθεις «μπαχαλάκηδες» έχουν περάσει ήδη στην αντίπερα όχθη και μισούν τους παλαιούς συντρόφους περισσότερο από το παλιό κατεστημένο. Οι νέοι που τον ψήφισαν νιώθουν πολύ προδομένοι και εγκλωβισμένοι. Με την ανεργία των νέων στα ύψη και την οργή να φουντώνει δεν νομίζω ότι ο Αλ. Τσίπρας ή κάποιος άλλος θα τους σαγηνεύσει πλέον ή θα τους χαλιναγωγήσει εύκολα… Μια εβδομάδα έμεινε!…\nΤα 13 νέα Προγράμματα του ΟΑΕΔ για ενίσχυση της απασχόλησης\nΣυνεδρίαση Τοπικού Συμβουλίου Σιάτιστας την Πέμπτη 10 Σεπτεμβρίου


Μαγειρεύω Οικονομικά / Συνταγές / Χτένια με σαμπαγιόν εσπεριδοειδών\nΣοτάρουμε τα χτένια σε λίγο βούτυρο και σβήνουμε με το λικέρ. Στον κάδο του μίξερ χτυπάμε τους κρόκους αβγών και το λικέρ μέχρι το μείγμα να πάρει ένα ανοιχτό κίτρινο χρώμα, να γίνει αφράτο και να τετραπλασιαστεί ή ακόμα και να πενταπλασιαστεί σε όγκο. Βάζουμε τον κάδο επάνω σε κατσαρόλα με νερό που βράζει. Χτυπάμε συνεχώς με σύρμα χειρός μέχρι να πήξει, για περίπου 7 λεπτά.\nΌταν το μείγμα αποκτήσει την επιθυμητή υφή αφαιρούμε το μπωλ από την κατσαρόλα και ξαναβάζουμε στο μίξερ, προσθέτουμε λίγο-λίγο το βούτυρο και το ξύσμα μανταρινιού, χτυπώντας σε χαμηλή ταχύτητα. Προσθέτουμε αλάτι και πιπέρι. Περνάμε την κρέμα από ψιλό κόσκινο για να αφαιρεθούν τυχόν μικρά κομματάκια αβγού. Σερβίρουμε τα χτένια επάνω σε χοντρό αλάτι και με την κρέμα μέσα στα όστρακα.\n250 γρ. βούτυρο σε κύβους μαλακωμένο\n80 ml. λικέρ πορτοκαλιού\n600 γρ. χτένια κατεψυγμένα


Το OnePlus Nord έχει εξαντληθεί στο μεγαλύτερο μέρος της Ευρώπης και της Ινδίας. Το πιο προσιτό μοντέλο 8/128 GB (σε γκρι ή μπλε) δεν είναι διαθέσιμο. Μόνο στο Ηνωμένο Βασίλειο υπάρχει ένα σημείωμα που λέει ότι “αποστέλλεται εντός 3 ημερών”.\nΕάν βρίσκεστε στην ηπειρωτική Ευρώπη, μπορείτε ακόμα να αγοράσετε ένα Nord, αλλά θα πρέπει να πάρετε την έκδοση των 500 € με 12 GB μνήμης RAM και 256 GB αποθήκευσης. Το ισχυρότερο μοντέλο είναι έτοιμο να αποσταλεί σε 24 ώρες οπουδήποτε στην Ευρώπη. Αυτό δεν ισχύει στην Ινδία, όπου όλες οι εκδόσεις του τηλεφώνου δεν είναι διαθέσιμες – ούτε στον επίσημο ιστότοπο, ούτε στο Amazon και στο Flipkart. Δεν υπάρχει καμία λέξη από την OnePlus για το πότε θα είναι διαθέσιμη η η φθηνότερη έκδοση του Nord. Ωστόσο στην χώρα μπορεί κάποιος να εγγραφεί στον επίσημο ιστότοπο και να ειδοποιηθεί για την διαθεσιμότητα της συσκευής.\nΔιαβάστε επίσης: OnePlus Nord: ξεκίνησαν οι προπαραγγελίες\nNext post Xiaomi: έρχεται σειρά 5G Mi 10 Series με τιμή κάτω από 300€!\nPrevious post iPhone 12 Pro: διέρρευσε panel - δείτε τη ρύθμιση της κάμερας


Κυκλοφόρησε βιβλίο για το εξαφανισμένο Boeing\nΒιβλίο για το εξαφανισμένο Boeing των Μαλαισιανών Αερογραμμών που εξαφανίστηκε τον περασμένο Μάρτιο, κυκλοφόρησε πρόσφατα από δύο έμπειρους πιλότους.\nΤο πιθανότερο σενάριο σύμφωνα με τους συγγραφείς συγκίνει στο ότι πιθανότερη αιτία συντριβής είναι ο πιλότος λόγω διαταραχής προσωπικότητας ή κατάθλιψης να οδήγησε εσκεμμένα το αεροσκάφος στο θάνατο.\n«Ο κυβερνήτης της πτήσης MH370 Ζαχάρι Αχμάντ Σαχ είναι πιθανόν να οδήγησε το αεροσκάφος στον υγρό του τάφο στο νότιο Ινδικό και να το προσθαλάσσωσε, ακόμη και αφού είχαν εξαντληθεί τα καύσιμά του, με αποτέλεσμα αυτό να βυθιστεί χωρίς να αφήσει κανένα ίχνος από συντρίμια, κηλίδες από καύσιμα ή τα σώματα των άτυχων επιβαινόντων σε αυτό» γράφουν οι Τέιλορ και Γουίλσον στο βιβλίο τους.\nΟι συγγραφείς του βιβλίου πραγματοποίησαν εκτεταμένη έρευνα για το θέμα μιλώντας με μέλη των οικογενειών των θυμάτων και φίλους τους ενώ τονίζουν πως το βιβλίο καλύπτει όλα τα πιθανά σενάρια για την πτώση του αεροσκάφους. Στο βιβλίο ο Ζάχαρι περιγράφεται ως ένας πολύ έμπειρος πιλότος, που κατείχε πλήρως όλα τα τεχνικά θέματα των αεροσκαφών και ήταν εξαιρετικά μεθοδικός άνθρωπος.\n«Ακριβώς το προφίλ κάποιου που θα ικανοποιείτο από την «εξαφάνιση» του Boeing από τα μάτια όλου του πλανήτη και των πιο σύγχρονων συστημάτων επικοινωνίας και παρακολούθησης. Θα ήταν ο «τέλειος επιθανάτιος θρίαμβος» για αυτόν».\nΗ προτεινόμενη εξήγηση θέλει τον πιλότο να κλείνει τον συγκυβερνήτη εκτός του πιλοτηρίου και στη συνέχεια να σβήνει όλα τα συστήματα επικοινωνίας πριν στρίψει το αεροσκάφος προς τα νότια. Στη συνέχεια να προκαλεί εσκεμμένα αποσυμπίεση στο θάλαμο των επιβατών, σκοτώνοντάς τους τελικά λόγω της έλλειψης οξυγόνου.\nΟι συγγραφείς θυμίζουν ότι έχουν υπάρξει παλαιότερες περιπτώσεις όπου πιλότοι αυτοκτόνησαν παίρνοντας μαζί πληρώματα και επιβάτες κατηγορώντας μάλιστα πολλές μουσουλμανικές χώρες ότι αρνούνται να δώσουν αυτή την εξήγηση για θρησκευτικούς λόγους.\nΗ Boeing καθηλώνει όλα τα αεροσκάφη 737 MAX\nΑρχηγός Αστυνομίας της Ινδονησίας: "Γνωρίζω τι απέγινε το χαμένο Boeing"\nΟλάντ προς Τριερβελέρ: "Ξέρω από που προέρχομαι"\nΝέες κινητοποιήσεις από τους πιλότους της Lufthansa\nΑπό ρουκέτα συνετρίβη το Boeing στην Ουκρανία


Το κουτί της Πανδώρας | Newsbomb\n28 Δεκεμβρίου 2012 13:31\nΕφιάλτης για το πολιτικό σύστημα της χώρας έχει γίνει η λίστα Λαγκάρντ και τα ευρήματα της εισαγγελικής έρευνας από τη διασταύρωση των στοιχείων της και κυρίως από τη σύγκριση της λίστας που έφτασε πριν από μία εβδομάδα στην Ελλάδα και αυτής που είχαν από το 2011 στα χέρια τους ο Παπακωνσταντίνου και μετά ο Βενιζέλος και την πήγαιναν από γραφείο σε σπίτι και τούμπαλιν, χωρίς όμως να την εμφανίζουν στον ελληνικό λαό.\nΕίναι η πρώτη φορά που τα στελέχη ΝΔ και ΠΑΣΟΚ αγωνιούν γιατί δεν ξέρουν τι θα προκύψει από αυτό το κουτί της Πανδώρας που περιέχει ο φάκελος που έστειλαν οι δύο Οικονομικοί Εισαγγελείς στον Εισαγγελέα του Αρείου Πάγου και αυτός με τη σειρά του τον έστειλε στη Βουλή.\nΉδη όλοι μιλάνε σήμερα για κάποιον «μη ενεργό» πολιτικό που πιάστηκε να «κλέβει οπώρας» με τεράστιες καταθέσεις στην ελβετική τράπεζα, που όμως δεν έχουν δηλωθεί στη φορολογική του δήλωση και στο πόθεν έσχες.\nΑλλά το μείζον πολιτικό ζήτημα που θα το βρούμε μπροστά μας τις επόμενες μέρες δεν περιορίζεται στον ένα και «εκτός δράσης» πολιτικό.\nΑλλού βρίσκεται ο εφιάλτης για τα δύο κόμματα εξουσίας. Γιατί υπάρχουν και άλλα ονόματα αν όχι πολιτικών, πάντως πολιτικών στελεχών, οικονομικών στυλοβατών των δύο κομμάτων, διαφόρων «κομματόσκυλων» και αρκετών βολεμένων ημετέρων και συγγενών τους, που τους εκθέτει ανεπανόρθωτα η λίστα Λαγκάρντ.\nΚαι γιατί υπάρχουν και σοβαρές ενδείξεις για «παρέμβαση» κάποιου χεριού στην πρώτη λίστα που είχε παραλάβει ο Γ. Παπακωνσταντίνου σαν υπουργός Οικονομικών στην κυβέρνηση Παπανδρέου.\nΔηλαδή –για να λέμε τα πράγματα χωρίς περιστροφές- έχουν σβήσει κάποια ονόματα από τη λίστα που κυκλοφορούσε το 2011 μεταξύ ΣΔΟΕ, υπουργείου Οικονομικών και οικίας Βενιζέλου. Αυτά λένε οι δημοσιογραφικές πληροφορίες.\nΚαι εδώ κρύβεται η μεγάλη βόμβα, αν τελικά υπάρχει και εκραγεί.


Συνεχίζονται οι αφίξεις μεταναστών στην Ε.Ε. | Η ΚΑΘΗΜΕΡΙΝΗ\nΣυνεχίζονται οι αφίξεις μεταναστών στην Ε.Ε.\n21.02.2019 • 22:43 21.02.2019 • 22:43\nΜικρή μείωση των μεταναστευτικών προσφυγικών ροών στην Ευρωπαϊκή Ενωση το 2018 καταγράφει έκθεση του Frontex σε σχέση με τον προηγούμενο χρόνο. Ωστόσο, καθώς 150.114 άτομα από τρίτες χώρες εντοπίστηκαν για παράνομη είσοδο στη Ε.Ε., η πίεση από την παράνομη μετανάστευση χαρακτηρίζεται «σημαντική». Πολύ περισσότερο, καθώς ένας στους πέντε που εισέρχεται παράνομα στην Ε.Ε. είναι ανήλικος, γεγονός καθοριστικό για την πολιτική της Ε.Ε., και τον τρόπο αντιμετώπισης των μεταναστευτικών ροών. Τα Δυτικά Βαλκάνια συνεχίζουν να αποτελούν δίοδο για τους μετανάστες που θέλουν να εισέλθουν στην Ευρωπαϊκή Ενωση.\nΗ μείωση, της τάξεως του 27% σε σχέση με το 2017, οφείλεται κατά κύριο λόγο στη δραστική πτώση των ροών στην «κεντρική μεσογειακή οδό» από την Αφρική (Μαρόκο, Τυνησία, Σουδάν) προς την Ιταλία. Συγκεκριμένα, το 2018 πέρασαν 23.485 άτομα, ενώ το 2017 είχαν περάσει 118.962. Οι διελεύσεις από τους δύο άλλους βασικούς «δρόμους» προς τις χώρες της Ευρωπαϊκής Ενωσης παρουσίασαν αύξηση σε σχέση με το 2017. Υπολογίζεται ότι 56.561 άτομα κυρίως Σύροι, Αφγανοί και Ιρακινοί έφθασαν στα ελληνικά νησιά από την Τουρκία (ανατολική μεσογειακή οδός) το 2018, ενώ τον προηγούμενο χρόνο οι καταγεγραμμένες αφίξεις ήταν 42.319.\nΣημαντική είναι η αύξηση των μεταναστευτικών αφίξεων μέσω της «δυτικής μεσογειακής οδού», από την Αφρική δηλαδή προς την Ισπανία. Πέρασαν 57.034 άτομα το 2018 σε σχέση με τις 23.063 που είχαν περάσει το 2017. Επιπλέον, μέσω της βαλκανικής οδού πέρασαν 5.869 άτομα στην Ευρώπη το 2018 έναντι 12.179 το 2017.\nΟι μετανάστες που φθάνουν στην Ευρώπη είναι κυρίως Ιρακινοί, Σύροι, Αλγερινοί, Τυνήσιοι και Αφγανοί. Ακολουθούν μετανάστες από το Μαρόκο, τη Γουινέα, το Πακιστάν, την Ακτή Ελεφαντοστού και την Ερυθραία. Ωστόσο, οι μετανάστες και πρόσφυγες που φθάνουν στις «πύλες εισόδου της Ε.Ε.», δηλαδή την Ελλάδα, την Ιταλία και την Ισπανία, προέρχονται από 60 διαφορετικές χώρες, γεγονός που κάνει πολύ δύσκολη την υποδοχή τους. Ακόμα περισσότερο που ο ένας στους πέντε είναι ανήλικος, ενώ και άλλοι ισχυρίζονται ότι είναι μικρότεροι από 18 ετών προκειμένου να εξασφαλίσουν προστασία και καλύτερες συνθήκες.\nΠαράλληλα, το 2018 η Ε.Ε. αρνήθηκε την είσοδο στο έδαφός της έπειτα από ελέγχους στα σύνορα, οι οποίοι έχουν ενταθεί και αυστηροποιηθεί σε 190.930 πολίτες τρίτων χωρών, ενώ 148.121 μετανάστες επιστράφηκαν στις χώρες καταγωγής τους. Συνολικά εντοπίστηκαν 10.642 άτομα για παράνομη διακίνηση ανθρώπων.\nΤαυτόχρονα, έως το τέλος Δεκεμβρίου 2018 περίπου 634.000 αιτήσεις ασύλου είχαν κατατεθεί στα κράτη-μέλη, 10% λιγότερες από ό,τι την προηγούμενη χρονιά. Οι περισσότεροι αιτούντες άσυλο προέρχονται από τη Συρία (74.680 αιτήσεις) και ακολουθούν το Αφγανιστάν (45.273), το Ιράκ (42.042), το Πακιστάν (28.797) και το Ιράν (25.397). Παράλληλα, το 2018 εκδόθηκαν 590.000 αποφάσεις, εκ των οποίων μόνο το 34% ήταν θετικές, παρέχοντας στους αιτούμενους το καθεστώς πολιτικού πρόσφυγα.\nΠορεία μεταναστών στο Βαθύ με αίτημα να φύγουν από Σάμο\nΣυνεχίζει η Αμυγδαλέζα που θα έκλειναν…\nΡαντεβού για άσυλο το 2021\nΕκτακτη κατάσταση για τρίτο χειμώνα στους καταυλισμούς


MEGADETH: O Dave Mustaine δουλεύει πάνω σε video game το οποίο θα περιέχει αχρησιμοποίητα riff | Rockhard - Greece\nMEGADETH: O Dave Mustaine δουλεύει πάνω σε video game το οποίο θα περιέχει αχρησιμοποίητα riff\n18 Σεπτεμβρίου, 2017 - 12:45\nΜίνι συνέντευξη έδωσε ο Dave Mustaine, ο οποίος και ήταν καλεσμένος στο New York Stock Exchange. Ερωτηθείς τι επιφυλάσσει το μέλλον τόσο για τον ίδιο όσο και για τους MEGADETH, ο Dave Mustaine δήλωσε: “Θα κάνουμε την περιοδεία με τους SCORPIONS στη Βόρεια Αμερική και εν συνεχεία στη Νότια Αμερική. Μετά η περιοδεία τελειώνει, θα ξεκουραστούμε και θα ετοιμάσουμε το νέο μας δίσκο. Επίσης εργάζομαι πάνω σε ένα video game που θα έχει πολλά στοιχεία της ιστορίας των MEGADETH όπως επίσης και πολλά αχρησιμοποίητα riff. Προς το παρόν χρωστάμε στη δισκογραφική μας εταιρεία ακόμα ένα δίσκο και θα τον ετοιμάσουμε όπως και την προώθησή του. Δεν βλέπω να υπάρχει λόγος να σταματήσουμε καθώς η μπάντα είναι πολύ καλή και παίζουμε εξαιρετικά”.\nMEGADETH: ANTHRAX, TESTAMENT και CORROSION OF CONFORMITY μέσα στις μπάντες που θα λάβουν μέρος στην πρώτη “Megacruise”\nMEGADETH: Ανακοίνωσαν τη δική τους κρουαζιέρα την… “Megacruise”\nSLASH: Δήλωσε πως θα συνεργαζόταν με τον Dave Mustaine στο μέλλον\nBAND OF THE WEEK: Rockwave Festival


Προσκύνημα στην κατεχόμενη Αμμόχωστο - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 28-08-2013 | 13:44:25 - Πρώτη δημοσίευση: 28-08-2013 | 13:44:25\nΔανάη Γεωργιάδου, Φιλόλογος (Λευκωσία)\nΜε βαριά καρδιά την περασμένη Τρίτη 20 Αυγούστου πήγαμε πάλι προσκυνητές στην κατεχόμενη γη μας.\nΣτο βόρειοκομμάτι της Κύπρου, που, από το 1974 και τη βάρβαρη εισβολή των Τούρκων στο νησί, στενάζει σκλαβωμένο κι αναμένει καρτερικά. Επισκεφθήκαμε όλα σχεδόν τα άγια χώματά μας τα πρώτα χρόνια μετά το 2003, που το καθεστώς των Τουρκοκυπρίων μας επέτρεψε να το κάνουμε.\nΣυνδεθήκαμε με το παρελθόν μας εμείς, τα γνώρισαν και τα προσκύνησαν για πρώτη φορά τα παιδιά μας. Ήταν όμως τόσος ο πόνος στην ψυχή μας κάθε που πηγαίναμε, που αποφασίσαμε πως δεν θα γινόταν ξανά αυτό παρά μόνο αν υπήρχε λόγος σοβαρός. Αφορμή για την τωρινή επίσκεψή μας, ο θάνατος του πατέρα μου τον Μάρτιο. Έφυγε κι αυτός, όπως λίγα χρόνια πριν κι ο παππούς κι η γιαγιά, στην προσφυγιά, με τον καημό της επιστροφής. Ήθελα να πάρω λίγο χώμα από τα μέρη μας κι ευλαβικά να το αποθέσω στον τάφο του. Να νιώσει τη ζέστη από την άμμο της παραλίας της Αμμοχώστου μας και να ανακουφιστεί στην ασφάλειά της.\nΠροσκύνησα ξανά στον τάφο του Αποστόλου Βαρνάβα, του ιδρυτή της Εκκλησίας της Κύπρου – αγαπημένος προορισμός από παλιά. Πλάι στη νότια είσοδο του Ναού η μεγάλη τοιχογραφία με την ιστορία της Μονής, αλλά κι ολόκληρης της Εκκλησίας μας. Από μικρή γοητευόμουν που τη διάβαζα σαν έμπαινα στο μοναστήρι: το όνειρο του Αρχιεπισκόπου Ανθεμίου, η εύρεση του λειψάνου του Αποστόλου, το ταξίδι στην Κωνσταντινούπολη και τα δώρα του αυτοκράτορα Ζήνωνα, η επικύρωση του αυτοκέφαλου. Το τελευταίο κομμάτι του τοίχου, μισογκρεμισμένο πια από τη φθορά του χρόνου. Αναρωτιέμαι αν θα υπάρχει εκεί πια ιστορημένο το παρελθόν μας μέχρι την επόμενη φορά που θα βρω το κουράγιο να ξαναπάω…\nΠιο πέρα η Έγκωμη, η μεγαλύτερη πόλη των Μυκηναίων, που έφτασαν έμποροι στο νησί αρχικά, αλλά ρίζωσαν σε αυτό και το έκαμαν ελληνικό πριν από 3500 χρόνια. Φανταζόμουν πάντα τα ελληνικά καράβια να σχίζουν περήφανα το Αιγαίο και τη Μεσόγειο, και να ενώνουν αδιάλειπτα όλες τις πατρίδες, συγχρονικά και διαχρονικά. Και πίσω από τη μεγάλο βασίλειο, ο κάμπος της Μεσαορίας. Έδειξα στα παιδιά μου τον απέραντο σιτοβολώνα, που, με το λιοπύρι του και με τον κόπο του γεωργού, τροφοδοτούσε όλο το νησί με τα αγαθά του.\nΠερπάτησα στη Σαλαμίνα του Τεύκρου και θαύμασα άλλη μια φορά την επιλογή του. Η ομορφότερη παραλία του νησιού μάγεψε τον ήρωα της Τροίας κι αποφάσισε να κτίσει εδώ τη νέα του πατρίδα. Κάθισα στις κερκίδες του αρχαίου θεάτρου, όπου μικρή με τους γονείς μου είδα την πρώτη παράσταση αρχαίου δράματος. Στάθηκα στη μέση της ορχήστρας κι ήθελα να ψάλλω τον θρήνο της Κύπρου, να ακουστεί η απώλεια και το άδικο στους όπου γης ανθρώπους. Περπάτησα στο γυμνάσιο, δίπλα στους κίονες και στα αγάλματα. Άκουσα τον βασιλιά Ευαγόρα να αγωνιά για τον κίνδυνο των Περσών, που πάλεψαν να αφελληνίσουν το νησί, και να προσκαλεί τους Αθηναίους ρήτορες και δασκάλους να έρθουν και να το υπερασπιστούν μαζί του.\nΜας άνοιξε την πόρτα του σπιτιού της γιαγιάς μου στο Κάτω Βαρώσι η Τουρκάλα έποικος που μένει μέσα, με δυο μωρά στην αγκαλιά. Πώς να πείσεις τώρα τούτα τα μωρά ότι το σπίτι αυτό δεν είναι δικό τους; Ότι μέσα έμενε η γιαγιά σου, ο πατέρας και οι θείοι σου; Ότι στον τοίχο του υπνοδωματίου κρεμόταν το εικόνισμα της Παναγίας κι άναβε μέρα νύχτα το καντήλι; Κι ότι στο υπόγειο του σπιτιού αυτού περάσαμε την τελευταία νύχτα της εισβολής των Τούρκων, στοιβαγμένοι σαν ζώα μες στον στάβλο, κυνηγημένοι από τις βόμβες των αεροπλάνων που έσκαγαν συνεχώς πάνω από τα κεφάλια μας; Μόνο η παλιά ντουλάπα στο υπνοδωμάτιο πρόδιδε την παρουσία ανθρώπων μιας άλλης εποχής, που φάνταζε τόσο μακρινή. Ξενάγησα την ξαδέλφη μου στο σπίτι που γεννήθηκε, που το άφησε μόλις 3 χρονών το 1974 και δεν το θυμότανε καθόλου.\nΓυρίσαμε όλη την παλιά Αμμόχωστο με το αυτοκίνητο. Η πόλη εντός των τειχών, με τις αμέτρητες εκκλησίες – 365 μας έλεγε ο πατέρας μου, μια για κάθε μέρα του χρόνου – παραμένει ακόμα επιβλητική. Ο Ναός του Αγίου Νικολάου δεσπόζει στην πλατεία, σήμα κατατεθέν άλλων κατακτητών. Φράγκοι, Ενετοί, Άγγλοι πέρασαν και σημάδεψαν τον τόπο. Αφήσαμε πίσω μας την πύλη του Οθέλλου, που την τραγούδησε ο Σαίξπηρ στην ομώνυμη τραγωδία, περάσαμε από το λιμάνι – το μεγαλύτερο της Κύπρου πριν την εισβολή – και κατεβήκαμε στη θάλασσα.\nΤρέξαμε στην αγαπημένη παραλία με τη χρυσή αμμουδιά. Απέναντί μας τα ερημωμένα ξενοδοχεία της γειτονιάς μας. Το Salamis Tower, μισογκρεμισμένο από τους βομβαρδισμούς τις φρικτές μέρες του πολέμου, που άφησαν ανεξίτηλα τα σημάδια τους στην παιδική ψυχή μου. Το Florida, όπου έκαναν τη γαμήλια δεξίωση οι γονείς μου, και πίσω η εκκλησία της Αγίας Τριάδας, όπου έγινε το μυστήριο του γάμου τους, πριν 50 ακριβώς χρόνια. Πέταξα τα ρούχα μου και βούτηξα στα μαγευτικά νερά – εκεί που κολυμπούσα κάθε μέρα μικρή! Βάλσαμο λυτρωτικό, κάθαρση στο κορμί και στην ψυχή μου η αλμύρα τους. Δεν μου έκανε καρδιά να βγω από μέσα, να διακόψω το όνειρο. Κι ενώ ήθελα να φύγουμε από τα κατεχόμενα πριν μας βρει η νύχτα, καθηλώθηκα για ώρες στη θάλασσα και στη θέα της αφημένης στον χρόνο πόλης.\nΠέρασε ξανά η ζωή μου όλη σαν ταινία από μπροστά μου. Αναρωτήθηκα αν είναι δικές μου οι αναμνήσεις, ή αν είναι κάποιου άλλου. Έκλαψα – πιο λίγο από άλλες φορές. Όχι γιατί πέρασαν κάποια χρόνια από την προηγούμενη επίσκεψη και ίσως να σκεφτεί κανείς ότι ατόνισαν τα βιώματα και ξεθώριασαν τα συναισθήματά μου. Κάθε άλλο, όλο και πιο πολύ βαθαίνει μέρα με τη μέρα μέσα μου «ο κόσμος» μου. Ένας κόσμος ολόκληρος, κλεισμένος εκεί, στα συρματοπλέγματα της ρημαγμένης πολιτείας. Ηρέμησα όμως, γιατί για πρώτη φορά συνειδητοποίησα ότι οι αναμνήσεις μου αυτές είναι αδιαχώριστες από μένα και δεν υπάρχει κίνδυνος να σβηστούν ποτέ όσο εγώ αναπνέω. Διότι απλούστατα, δεν είναι μόνο μέσα στην ψυχή μου, αλλά κάτι πολύ πιο ουσιαστικό. Είναι η ίδια η ψυχή μου, οι πρώτες μου εικόνες, αυτές που σηματοδοτούν την καρδιά και τη ζωή του καθενός. Ευχαρίστησα τον Θεό όταν αντιλήφθηκα πόσο ενωμένη κι αλληλένδετη είμαι με τη γη και με το παρελθόν μου και πόσο όλη η τωρινή πορεία μου στηρίζεται πάνω σε αυτά.\nΜόνο το σπίτι μας δεν επισκεφθήκαμε. Δεν επιτρέπεται. Η γειτονιά μας είναι μέσα στα συρματοπλέγματα, στην ακατοίκητη, την «περιφραγμένη πόλη». Την «πόλη φάντασμα». Κάθε νύχτα σχεδόν, εδώ και 39 χρόνια, βλέπω το σπίτι στο όνειρό μου. Άλλοτε ζωντανό, στολισμένο, καθαρό, με καταπράσινο τον κήπο κι ανθισμένα τα λουλούδια του παππού, με γέλια και φωνές. Κι άλλοτε βρώμικο, εγκαταλελειμμένο, βουβό, αφημένο όπως όλα στη φθορά του χρόνου, βορά στη λαίλαπα των αλλοθρήσκων. Έδειξα στην κόρη μου από μακριά τη διπλανή μας πολυκατοικία και της είπα να το φανταστεί. Να νιώσει τη μυρωδιά και την ενέργειά του, να αντλήσει θάρρος και χαρά.\nΑφήσαμε συντετριμμένοι αργά το βράδυ τη γενέθλιο γη. Με ένα σακούλι γεμάτο χώμα απ’ όλα τα μέρη μας – Απόστολος Βαρνάβας, Σαλαμίνα, Αμμόχωστος. Μόνο την επομένη συνειδητοποίησα πού είχα πάει και τι είχα κάνει τη μέρα εκείνη. Ευχαρίστησα και πάλι τον Θεό για την επανασύνδεση με τον εαυτό μου, και για την ισορροπία και γαλήνη που, παρά τον πόνο, επανήλθαν μέσα μου. Εις πείσμα των κατακτητών κι όλων των ανθελλήνων, νιώθω αισιόδοξη!\nΠάφου Γεώργιος στο ΒΗΜΑ ΟΡΘΟΔΟΞΙΑΣ: «Οι Τούρκοι θέλουν να εξαλείψουν οτιδήποτε Χριστιανικό κι Ελληνικό»\nΚύπρος: Με λαμπρότητα γιορτάστηκαν τα Θεοφάνεια και στα Κατεχόμενα


Εργαζόμενοι για λάντζα Κωδ. Αγγελίας: FS_ST\n- μεταφορά από μετρό Ελληνικό και επιστροφή,\n- μισή ώρα διάλειμμα & ένα γεύμα την ημέρα\n- μικτός μισθός για πρωινό ωράριο από 680€\n- μικτός μισθός για νυχτερινό ωράριο από 850€\nΚαλέστε μας στο 2104190305 Δευτέρα - Παρασκευή, 09:00-18:00, υπεύθυνη κα. Ζερβάκη Μαρία.\nΚωδικός: A082768 Δημοσίευση: 14-01-2019\n- μεταφορά από μετρό Ελληνικό και επιστροφή\n- μισή ώρα διάλειμμα και ένα γεύμα την ημέρα\nΚαλέστε μας στο τηλ.: 210-4190305, Δευτέρα - Παρασκευή, 09:00-18:00, υπεύθυνη κα. Ζερβάκη Μαρία.\nΚωδικός: A082769 Δημοσίευση: 14-01-2019\nΚαλέστε μας στο 210-4190305 Δευτέρα - Παρασκευή, 09:00-18:00, υπεύθυνη κα. Ζερβάκη Μαρία.\nΚωδικός: A082770 Δημοσίευση: 14-01-2019\nΚαλέστε μας στο 210-4190305, Δευτέρα - Παρασκευή, 09:00-18:00, υπεύθυνη κα. Ζερβάκη Μαρία.\nΚωδικός: A082771 Δημοσίευση: 14-01-2019\nΖητούνται Υπάλληλοι Υποδοχής βραδινής βάρδιας από ξενοδοχείο 4* στη Μύκονο, για την σεζόν 2019. Απαιτείται μεταφορικό μέσον\nΒιογραφικά στο e-mail: panvermanager@gmail.com. Για περαιτέρω διευκρινήσεις τηλ.: 6973560053.\nΚωδικός: A082762 Δημοσίευση: 14-01-2019\nΖητούνται Καμαριέρες από 4* ξενοδοχείο στην περιοχή Καλό Λιβάδι Μυκόνου, για τη θερινή σεζόν 2018. Δεν παρέχεται διαμονή. Απαιτείται μεταφορικό μέσον.\nΒιογραφικά στο e-mail: panvermanager@gmail.com. Tel: 6973560053.\nΚωδικός: A082753 Δημοσίευση: 14-01-2019\nAπό 4* ξενοδοχείο στην Μύκονο για τη σεζόν 2019 Ζητείται Νight Αuditor.\nΒιογραφικά στο e-mail: panvermanager@gmail.com. Tηλ.: 6973560053.\nΚωδικός: A082754 Δημοσίευση: 14-01-2019\nΖητείται Υπάλληλος Τουριστικού Γραφείου στα Σύβοτα Θεσπρωτίας για 5μηνη, πλήρη απασχόληση. Προσφέρεται δωρεάν διαμονή. Απαραίτητα προσόντα: άριστη γνώμη αγγλικής γλώσσας και μέτρια γνώση ιταλικής (σε προφορικό επίπεδο κυρίως ), καλή γνώση Η/Υ, ευχάριστη και ευγενική προσωπικότητα, με επικοινωνιακές ικανότητες.\nΑποστολή βιογραφικών στο dimitrioubas@gmail.com.\nΚωδικός: A082756 Δημοσίευση: 14-01-2019\nΞενοδοχείο 4* στην περιοχή Καλό Λιβάδι, Μυκόνου αναζητεί ικανούς, ταλαντούχους και παθιασμένους με τις υψηλού επιπέδου υπηρεσίες φιλοξενίας υποψηφίους, για στελέχωση όλων των ειδικοτήτων της ομάδας του για την σεζόν 2019:\n- Receptionist απογευματινής βάρδιας, Α' Μάγειρες , Β' Μάγειρες, Γ' Μάγειρες, Σερβιτόρους -ες.\nΑπαιτούνται, προϋπηρεσία σε αντίστοιχες θέσεις, άριστη γνώση της αγγλικής ή/και άλλης ξένης γλώσσας, πολύ καλές επικοινωνιακές δεξιότητες, ομαδικό πνεύμα!\nΑποστολή βιογραφικών στη διεύθυνση: panvermanager@gmail.com. Για διευκρινίσεις μπορείτε να καλέσετε στο τηλ.: 6973560053.\nΚωδικός: A082697 Δημοσίευση: 13-01-2019\nΞενοδοχείο στο Ακρωτήρι Σαντορίνης αναζητά για τη σεζόν 2019 Σερβιτόρο για πρωινά, pool bar και room service. Άριστη γνώση αγγλικών και προϋπηρεσία σε αντίστοιχη θέση απαραίτητα. Παρέχεται διαμονή και ημιδιατροφή.\nEmail: info@calderaelements.com. Τηλ.: 22860-82821.\nΚωδικός: A082610 Δημοσίευση: 10-01-2019\nΖητείται νέα ή κυρία εμφανίσιμη, κοινωνική, συνεργάσιμη, για να αναλάβει boutique hotel στο Οίτυλο Λακωνίας. Απαραίτητη γνώση Αγγλικών. Θα προτιμηθούν κάτοικοι της γύρω περιοχής.\nEmail: epeios.sa@gmail.com. Τηλ.: 6974828838.\nΚωδικός: A082618 Δημοσίευση: 10-01-2019\nΖητείται Υπάλληλος για τη στελέχωση ξενοδοχειακής μονάδος στο Ιόνιο, με προϋπηρεσία στον ξενοδοχειακό κλάδο και άριστη γνώση Αγγλικών.\nΑπαραίτητη η αποστολή βιογραφικών στο humanresourceionio@gmail.com.\nΚωδικός: A082585 Δημοσίευση: 09-01-2019\nΖητείται προσωπικό από εστιατόριο στη Θάσο για τις θέσεις:\nΜάγειρας - Ψήστης, Βοηθός Μάγειρα, Σερβιτόρος -ρα, Υποδοχή - Κράχτης.\nΑπαραίτητη η προϋπηρεσία και η άριστη γνώση αγγλικών.\nΑποστολή βιογραφικών στο: fanisimac@gmail.com. Τηλ.: 6993988493.\nΚωδικός: A082586 Δημοσίευση: 09-01-2019\n« Προηγούμενη Σελίδα: 1 2 3


Brownie - Στέλιος Παρλιάρος\nΚάτι ανάμεσα σε κέικ και cookie, το brownie είναι αγάπη με την πρώτη δαγκωματιά. Έχει λίγα υλικά και πανεύκολη παρασκευή. Ψήστε το σωστά και το αποτέλεσμα θα σας αποζημιώσει με το παραπάνω!\n200 γρ. Lurpak\n120 γρ. καρύδια (προαιρετικά)\nΤεμαχίζουμε την κουβερτούρα και το βούτυρο σε μικρά κομμάτια και τα βάζουμε να λιώσουν μαζί σε μπεν μαρί (δηλαδή σε ένα ανοξείδωτο μπολ στερεωμένο πάνω σε μια κατσαρόλα με λίγο νερό που βράζει). Ανακατεύουμε συνεχώς και μόλις λιώσουν κατεβάζουμε το μπολ από το μπεν μαρί.\nΧτυπάμε στο μίξερ τα αβγά με τη ζάχαρη μέχρι να αφρατέψουν πολύ καλά και να ασπρίσουν. Αδειάζουμε σε αυτά το μείγμα σοκολάτας – βουτύρου και ανακατεύουμε. Τέλος, ρίχνουμε το αλεύρι και τα καρύδια (αν βάλουμε) και ανακατεύουμε ξανά.\nΑδειάζουμε το μείγμα σε ένα τετράγωνο ταψάκι ή τσέρκι, καλυμμένο στο κάτω μέρος με λαδόκολλα. Ιδανικό μέγεθος 25 x 25 εκ.\nΨήνουμε σε προθερμασμένο φούρνο στους 180°C για 20 λεπτά, όχι περισσότερο, γιατί θέλουμε να μείνει υγρό στο εσωτερικό.\nΌσο είναι ζεστό, θα δυσκολευτούμε να το σερβίρουμε σε κομμάτια. Το αφήνουμε να κρυώσει για 2-3 ώρες πριν το κόψουμε. Αν θέλουμε, συνοδεύουμε με παγωτό ή σαντιγί.


«To Πρωινό»: Η πτώση στα νούμερα, οι αλλαγές και για το άγχος για την επόμενη σεζόν… | My Review\nΈως τώρα λοιπόν η Φαίη… πέφτει για ακόμα μία σεζόν στους πίνακες τηλεθέασης, έχοντας προκαλέσει όπως λέγεται ανησυχία σε στελέχη του σταθμού, καθώς μάλιστα η εκπομπή της φαίνεται να αντιμετωπίζει και εμπορικά μείωση στα κέρδη της. Βέβαια ουδείς… τουλάχιστον έως τώρα… στο κανάλι του Αμαρουσίου δεν σκέφτεται το «κόψιμο» της εκπομπής αλλά φαίνεται να έχει δοθεί εντολή για πρωτογενή θεματολογία σταματώντας την τακτική την ανακύκλωσης» θεμάτων, όπως συνηθίζεται στο «Πρωινό».\nΑγγελική: Για πόσο θα είναι κρυμμένα τα μυστικά ;\nΟ Μιχάλης και η Αγγελική συναντιούνται κρυφά από όλους για να μιλήσουν, καθώς η εμφάνιση της στο σπίτι της οικογένειας Αργυρού με το όνομα Αγγελική του προκάλεσε σοκ. Ωστόσο, η συνάντηση τους


Αναπτυξη Εφαρμογων για Windows\nΑρχική\tΦιλοξενία\tΣχεδιασμός\tΑνάπτυξη εφαρμογών\tPortfolio\tΕπικοινωνία\tΗ ανάπτυξη λογισμικών προγραμμάτων γίνονατι προσαρμοσμένα στις ανάγκες κάθε εταιρίας. Ο στόχος είναι η ανάπτυξη και παράδοση λογισμικών προγραμμάτων που αναποκρίνονται στις ανάγκες της εκάστοτε εταιρίας. Όποιο και αν είναι το επίπεδο και η πολυπλοκότητα του έργου, υπάρχει η δυνατότηατ της υλοποίησής του.\nΚύριο μέλημα είναι ότι οι απαιτήσεις της εταιρίας μπορούν να αλλάξουν από λεπτό σε λεπτό. Η μεθοδολογία εγγυάται ένα υψηλό βαθμό ετοιμότητας για την ανάπτυξη λογισμικού αλλά και την .\nΚάθε έργο ξεκινά με συζήτηση και τον καθορισμό των επιχειρησιακών στόχων και απαιτήσεων της εταιρίας και στη συνέχεια πραγματοποιήται η υλοποίηση το έργου χρησιμοποιώντας ορθή μεθοδολογία και σωτά εργαλεία ανάπτυξης .\nVersal website Web Design / PHP / MySQL 10 Δεκέμβριος 2015\t330\tZacharia Learing Center webiste Web Design / PHP / MySQL 10 Δεκέμβριος 2015\t350\tInterior Plus website Web Design / PHP / MySQL 09 Δεκέμβριος 2015\t329\tGo to top


Η τουριστική κίνηση στο Ν. Αιγαίο το 2019 θα κυμανθεί στα επίπεδα του 2018\nSaturday, 30 May 2020 12:18\nΤατιάνα Ρόκου - 12 March 2019, 15:50\nΜε όσα προέκυψαν από τις επαφές με τους εκπροσώπους των TOs στο περιθώριο της έκθεσης ΙΤΒ Berlin, η τουριστική κίνηση στο Ν. Αιγαίο θα κυμανθεί τουλάχιστον στα επίπεδα του 2018, χωρίς να αποκλείεται ακόμη και το ενδεχόμενο αύξησης της ποιότητας του εισερχόμενου τουρισμού και των εσόδων.\nΤις καλύτερες εντυπώσεις άφησε το Νότιο Αιγαίο στη Διεθνή Έκθεση Τουρισμού ITB Berlin 2019 (6-10 Μαρτίου). Η Περιφέρεια Νοτίου Αιγαίου συμμετείχε σε ένα από τα μεγαλύτερα και σημαντικότερα “ραντεβού” της τουριστικής βιομηχανίας με υψηλές αξιώσεις και με όρους που αρμόζουν στον πρωταθλητή του ελληνικού τουρισμού.\nΣτο περίπτερο που ξεχώριζε ανάμεσα στον ανταγωνισμό για το νησιωτικό χαρακτήρα του, η περιφέρεια φιλοξένησε 21 νησιωτικούς δήμους, ενώσεις ξενοδόχων και επιχειρηματίες. Συγκεκριμένα, κάτω από την “ομπρέλα” της Περιφέρειας Νοτίου Αιγαίου πήραν μέρος στην ΙΤΒ Berlin, η Άνδρος, η Μήλος, η Αντίπαρος, η Ανάφη, η Πάρος, η Κύθνος, η Ίος, η Νάξος, η Σέριφος, η Αμοργός, η Φολέγανδρος, η Μύκονος, η Σαντορίνη, η Λέρος, η Ρόδος, οι Λειψοί, η Πάτμος, η Κάρπαθος, η Κως, η Κάλυμνος, η Αστυπάλαια.\nΗ αντιπεριφερειάρχης Τουρισμού, Αθλητισμού και Πολιτισμού κα Μαριέττα Παπαβασιλείου, η οποία μαζί με τον περιφερειάρχη, κ. Γιώργο Χατζημάρκο και τον αντιπεριφερειάρχη Μεταφορών, Επικοινωνιών, Ακτοπλοΐας & Κρουαζιέρας, κ. Γιάννη Μαργαρίτη συμμετείχε στην ITB Berlin, δηλώνει ότι σύμφωνα με όσα προκύπτουν από τις επαφές με τους εκπροσώπους των Tour Operators στο περιθώριο της έκθεσης, η τουριστική κίνηση στο Ν. Αιγαίο θα κυμανθεί τουλάχιστον στα επίπεδα του 2018, χωρίς να αποκλείεται ακόμη και το ενδεχόμενο αύξησης της ποιότητας του εισερχόμενου τουρισμού και των εσόδων.\nΑναλυτικότερα, η κα Παπαβασιλείου δήλωσε: ”Η κατάρριψη του ενός ρεκόρ μετά το άλλο, τα τρία τελευταία χρόνια θα δικαιολογούσε ενδεχομένως μία μικρή πτώση σε επίπεδο αφίξεων στο Ν. Αιγαίο. Φαίνεται όμως ότι και πάλι οι τουριστικές αφίξεις και οι επιμέρους δείκτες θα έχουν θετικό πρόσημο. Μπορεί η γερμανική αγορά να παρουσιάζει τη δεδομένη στιγμή μία μικρή πτώση, η διψήφια αύξηση από την Αγγλία θα εξισορροπήσει όμως τις όποιες απώλειες με το παραπάνω. Σε ό,τι αφορά τώρα στις υπόλοιπες αγορές, πέραν της γερμανικής και της αγγλικής, κάποιες παρουσιάζουν μείωση και κάποιες αύξηση. Η μια αγορά συμπληρώνει την άλλη, με αποτέλεσμα τελικά να αποφεύγεται το αρνητικό πρόσημο.\nΠήγαμε στο Βερολίνο πιστεύοντας ότι θα υπάρξει σημαντική μείωση των early booking λόγω της επιστροφής των αγορών της Τουρκίας και της Αιγύπτου στις τουριστικές αγορές. Έμενε να δούμε εάν θα διατηρηθούν τελικά οι αεροπορικές θέσεις. Από τις επαφές που είχαμε με τους εκπροσώπους των τουρ οπερέιτορς στην ΙΤΒ, συμπεράναμε λοιπόν ότι σε επίπεδο αφίξεων θα έχουμε τα ίδια αποτελέσματα με το 2018 και ενδεχομένως καλύτερα σε επίπεδο ποιότητας. Στα περισσότερα νησιά μας, η υστέρηση κρατήσεων εστιάζεται στην κορύφωση της τουριστικής σεζόν τον μήνα Αύγουστο και όχι τον Ιούνιο, τον Ιούλιο και το Σεπτέμβριο. Αντίθετα, η Τουρκία έχει σχεδόν γεμίσει τον Αύγουστο εξαιτίας των φθηνών τιμών που δόθηκαν στα early booking. Αυτό σημαίνει ότι οι πτήσεις προς τα νησιά μας δε θα συρρικνωθούν εύκολα και ότι τον Αύγουστο, που είναι καθοριστικός μήνας σε επίπεδο εισπράξεων και κερδών -έξτρα high season- οι κλίνες θα πωληθούν σε καλύτερη τιμή απ’ότι το 2018”.\nΣυνεχίζοντας η κα Παπαβασιλείου τόνισε ότι τα νησιά του Νοτίου Αιγαίου έχουν κάθε λόγο να αισιοδοξούν για ένα καλό αποτέλεσμα στον τουρισμό και το 2019, πράγμα που οφείλεται και στη σκληρή και μεθοδική δουλειά που κάνει η περιφερειακή αρχή τα τελευταία χρόνια, μια δουλειά που όπως αποδεικνύουν και τα επίσημα στοιχεία της Τράπεζας της Ελλάδας για το 2018, συνετέλεσε στην πρωτιά του Νοτίου Αιγαίου σε όλους τους επιμέρους τουριστικούς δείκτες.\n”Η τουριστική σεζόν που έχουμε μπροστά μας, παρουσιάζει πολλές ιδιαιτερότητες και απαιτήσεις. Παρουσιάζει όμως και πολλές ευκαιρίες. Το Νότιο Αιγαίο έχει κάθε λόγο να αισιοδοξεί για ένα καλό αποτέλεσμα. Αυτό δεν συμβαίνει τυχαία. Είναι απόρροια και της σκληρής και συστηματικής δουλειάς αλλά και των αποτελεσμάτων των επιμέρους δράσεων που έχει υλοποιήσει η Περιφέρεια Νοτίου Αιγαίου όλα αυτά τα χρόνια σε επίπεδο τουριστικής προβολής και προώθησης. Διαθέτουμε την τεχνογνωσία και έχουμε στη διάθεσή μας όλα τα απαιτούμενα εργαλεία προκειμένου, ενωμένοι όπως πάντα, να διεκδικήσουμε το καλύτερο δυνατό αποτέλεσμα για όλα μας τα νησιά. Μόνο όσοι δουλεύουν μπορούν να ελπίζουν σε ένα καλό αποτέλεσμα. Κι εμείς έχουμε κάθε λόγο να αισιοδοξούμε και να περιμένουμε ότι το 2019 θα είναι ακόμη μία εξαιρετική χρονιά για τον τουρισμό του Νοτίου Αιγαίου”, επεσήμανε η κα Παπαβασιλείου, η οποία δηλώνει ότι η Περιφέρεια Νοτίου Αιγαίου πρόκειται να συνεχίσει να εφαρμόζει το 2019 εξειδικευμένες δράσεις προβολής και προώθησης στις τουριστικές αγορές και ειδικά σε εκείνες που παρουσιάζουν μειωμένα ποσοστά κρατήσεων.\n12 March 2019, 15:50 | Ετικέτες: ITB Berlin 2019, εκθέσεις, Περιφέρεια Νοτίου Αιγαίου,\nΕιδήσεις: 49377 | Στήλες: 2984 | Η σελίδα αποδόθηκε σε 1.8396 δευτερόλεπτα


ΕΝΑΣ ΚΑΛΟΣ ΓΙΟΣ/Βιβλία | Κριτικές βιβλίων (Diavasame.gr)\nΤο de profundis του Πασκάλ Μπρυκνέρ\nΠαιδικά τραύματα συγγραφέων. Δεν διαφέρουν από των άλλων ανθρώπων, είναι όμως τα μόνα καταγεγραμμένα μέσα από το πρίσμα της μυθοπλασίας. Άρα η πλοκή δίνει μια χροιά αποδεκτής δεσποτείας. Ίσως και μέσω της γραπτής αποκάλυψης να ξορκίζεται ένα φάντασμα, να θηλυκώνει ο πόνος μέσα στο έργο. Δίχως απαραίτητα να πρέπει να εξηγηθεί: απλώς υπάρχει. Ο Κάφκα γράφει για την επώδυνη σχέση με τον πατέρα του. Ο Μπουκόβσκι δεν έχει έλεος όταν αναφέρεται στον δικό του. Ο Σάμουελ Μπέκετ, πάλι, αναπολεί τις ημέρες που περπατούσε χέρι χέρι με τον πατέρα του στο πάρκο και έγραφε γι’ αυτόν ότι μεγαλώνει με μια «χαριτωμένη φιλοσοφία».\nΟ Πασκάλ Μπρυκνέρ αποπειράται να γράψει το δικό του de profundis και η καταβύθιση περιλαμβάνει πολλά στρώματα πόνου (φυσικού και ψυχολογικού), θλίψης, αποδρομής της χαράς, μοναξιάς και μίσους που δεν μπορεί να καταλαγιάσει. Γράφει για την οικογένειά του με τη μετέπειτα γνώση του ενήλικα και γνωστού πλέον συγγραφέα που ως άλλος Κοντορεβιθούλης προσπαθεί να συλλέξει τα σπόρια που άφησε στον διάβα του μέχρι να φτάσει στα πρώτα χρόνια της ζωής του. Τότε δηλαδή που ρίζωσε μέσα του το αλύγιστο οικογενειακό βάρος. Ο Μπρυκνέρ έζησε σε ένα σπίτι κόλαση με τον σατράπη πατέρα του να είναι η φυσική αναπαράσταση του κακού. Τραχύς, βίαιος, ανοικτίρμων, φίλα προσκείμενος στους ναζιστές, σφόδρα αντισημίτης (καίτοι αποδεικνύεται πως έχει κάνει περιτομή), κακότροπος και γαργαντουϊκός ως προς τα πάθη του (φαγάς και γυναικάς). Ένας άνθρωπος που καθόρισε τη μοίρα της οικογένειάς του με τον ίσκιο και τη χολώδη παρουσία του. Ο μικρός Μπρυκνέρ προσεύχεται να πεθάνει ο πατέρας του ή να βρει ο ίδιος το κουράγιο να τον σκοτώσει. Η μητέρα του, ασθενική όπως και ο Μπρυκνέρ, δέχεται στωικά τα χτυπήματα, τις ιταμότητες, τον εκμηδενισμό της προσωπικότητάς της. Η μοναδική εκδίκηση που προσφέρει στον σύζυγό της είναι να πεθάνει πιο νωρίς από αυτόν αφήνοντάς τον δίχως εύκολο θύμα. Οι στιγμές χαράς και ξεγνοιασιάς στο σπίτι των Μπρυκνέρ είναι ελάχιστες και αυτοεκμηδενιζόμενες. Ο Πασκάλ μαθαίνει να ζει με την έλλειψη της πατρικής φιγούρας και με την υπερπροστασία της μητέρας του. Εύχεται να μην τους μοιάσει όταν θα κάνει τη δική του οικογένεια και προσπαθεί να επαναστατήσει και να ξεφύγει από τον αδιάρρηκτο κύκλο της βίας και του φόβου.\nΟ Μπρυκνέρ γράφει για την ασθενική του κράση, χρειάστηκε να περάσει μεγάλο διάστημα στα βουνά της Αυστρίας για να θεραπεύσει μια πάθηση στους πνεύμονές του, για τη μαθητεία του στο σχολείο των Ιησουιτών, για τα πρώτα ερωτικά σκιρτήματα, αλλά και για τη θετική επίδραση που είχαν πάνω του τα βιβλία. Ο γραπτός λόγος και οι ιστορίες είναι το παράθυρο για την κατανόηση, τη μεταμέλεια, την περιέργεια, τον άλλο κόσμο που μέχρι πρότινος ήταν κρυμμένος. Ό,τι του αρνήθηκε ο πατέρας του, έγινε η δική του αφορμή για δημιουργία και έμπνευση. Φευ, ακόμη κι αυτήν ο πατέρας του ποτέ δεν την αποδέχθηκε και δεν την εξύμνησε. Ακόμη και όταν ο γιος του έγινε γνωστός για τα βιβλία του, ο πατέρας του συνέχισε να τον κακολογεί και να τον μειώνει. Γράφει, όμως, και για τους άλλους πατέρες που χρειάστηκε μέσα του να σκοτώσει για να προχωρήσει τη συγγραφική ζωή του: τον Ζαν Πολ Σαρτρ και τον Ρολάν Μπαρτ. Με οξύνοια, χιούμορ και αβίαστη τρυφερότητα σκιαγραφεί το Παρίσι του Μάη του ’68, την περιβόητη αριστερή όχθη, τα πολιτικά και φιλοσοφικά ρεύματα της εποχής, αλλά και τα κατοπινά χρόνια της κατάρριψης των ειδώλων που οι εξεγερμένοι νέοι είχαν φτιάξει. Το βιβλίο είναι ένα credo του Πασκάλ Μπρυκνέρ που κινείται από την παιδική ηλικία έως αυτή της ωριμότητας. Η προσπάθειά του δεν είναι να δικάσει τον πατέρα του ή να τον εκδικηθεί για όσα του προκάλεσε. Υπάρχουν στιγμές άφεσης και απόρριψης, καταιγιστικής πικρίας, αλλά και ανήμπορης αποδοχής. Ο Πασκάλ Μπρυκνέρ ήταν τόσο καλός γιος, όσο καλός ήταν και ο πατέρας του. Ο συγγραφέας Πασκάλ Μπρυκνέρ βρήκε τον δρόμο του αφού χρειάστηκε να λειτουργήσει ως άλλος τρωγλοδύτης μέσα στο σπίτι του και να κερδίσει μέσω της μοναχικότητας τη συνάφεια με τα βιβλία. Έγινε καλύτερος από τον πατέρα του; Έγινε άλλος, θα πει, έκανε τα δικά του λάθη, τα παιδιά του, ενδεχόμενα, θα έχουν να κάνουν τα δικά τους παράπονα για τον μπαμπά Πασκάλ. Όμως, ο ίδιος, κρίνοντας τον εαυτό του και προσπαθώντας να τον δει μακροσκοπικά, θέλει να πιστεύει ότι δονείται από μια αισιοδοξία και μια έκρηξη τρυφερότητας για τις δυνατότητες των ανθρώπων και του κόσμου. Σε αντίθεση με τον επιστήθιο φίλο του, τον γνωστό Γάλλο φιλόσοφο Αλέν Φινκελκρότ, διατηρεί αναλλοίωτο μέσα του το φρόνημα της θετικής σκέψης. Όπως γράφει, κλείνοντας αυτό το βιβλίο, «ελπίζω να μείνω αθάνατος ως τη στερνή μου ανάσα».\nΓνωστός από τα φορτισμένα «Μαύρα φεγγάρια του έρωτα» και «Το θείο βρέφος», ο Μπρυκνέρ σε τούτο το προσωπικό αφήγημα εμφανίζει μια άλλη εκδοχή της γραφής του. Περισσότερο λυρική, με τη μάσκα της έκπληξης και της πρόκλησης να λείπει από τις λέξεις του. Δεν ζητάει απαντήσεις, στέκει αμήχανος στις ερωτήσεις που θέτει, στοχάζεται τους τριγμούς της ζωής του, κάνει έναν πρώτο απολογισμό και τελικά προχωράει με μια ευφραντική αδημονία για το μέλλον. Ο πατέρας του, έτσι και αλλιώς, δεν ζει πλέον για να τον βασανίζει.\nΗ πολύ καλή μετάφραση και οι σημειώσεις ανήκουν στον Γιάννη Στρίγκο.


Κρήτη: Φόβοι για τουριστικό «πλήγμα» λόγω του πολέμου στην Ουκρανία\nΑρχική/ΚΡΗΤΗ/Κρήτη: Φόβοι για τουριστικό «πλήγμα» λόγω του πολέμου στην Ουκρανία\nΤις πρώτες αναταράξεις στον κρητικό τουρισμό από την πολεμική σύρραξη στην Ουκρανία καταγράφουν ήδη οι τουριστικοί φορείς, που παρακολουθούν μουδιασμένοι τις εξελίξεις.\nΉδη εκφράζονται ανοικτά φόβοι για τις συνέπειες από την απώλεια δεκάδων χιλιάδων τουριστών από την Ουκρανία και τη Ρωσία, αλλά και για το κλίμα που μπορεί να δημιουργηθεί εξαιτίας της αύξησης του κόστους στις μεταφορές.\nΕνδεικτικά είναι τα όσα δήλωσε στην ΕΡΤ Ηρακλείου ο πρόεδρος και διευθύνων σύμβουλος της Tez Tour Ελλάδας Δημήτρης Χαριτίδης: “Εμείς, παρόλο που δεν έχουν ανοίξει οι πτήσεις τσάρτερ, περιμέναμε σημαντικό αριθμό τουριστών και από τη Ρωσία και από την Ουκρανία. Οι ρώσοι και οι ουκρανοί τουρίστες είναι πολύ καλοί τουρίστες για την Κρήτη, γιατί πάνε σε τετράστερα και πεντάστερα ξενοδοχεία, ψωνίζουν, παίρνουν εκδρομές. Για τις ξενοδοχειακές μονάδες δεν θα είναι τόσο μεγάλο πλήγμα επειδή υπάρχει ζήτηση από την Δυτική Ευρώπη και αν θα συνεχιστεί αυτή η ζήτηση θα μπορέσουν να καλύψουν το χαμένο έδαφος. Η αγορά όμως, τα μαγαζιά, τα εστιατόρια, δύσκολα θα το καλύψουν”.\nΠριν την ανατροπή των δεδομένων από την πολεμική σύρραξη, όπως ανέφερε ο ίδιος, αναμενόταν ρεκόρ αφίξεων από την Ουκρανία. Περιμέναμε, είπε χαρακτηριστικά, 100.000 τουρίστες από την Ουκρανία στην Κρήτη, ενώ πέρυσι είχαμε 80.000, δηλαδή περισσότερους και από το 2019.\n«Η κίνηση των Ουκρανών προς την Κρήτη πλησίασε τα επίπεδα ρεκόρ που είχαμε το 2013 με περίπου 100.000 αφίξεις και φέτος θα τα ξεπερνάγαμε” τόνισε. Πρόσθεσε ακόμη ότι “το στοίχημά μας για την αγορά της Ρωσίας, εφόσον οι πτήσεις τσάρτερ άνοιγαν, θα ήταν να φτάσουμε τις 200.000 – 250.000 αφίξεις ρώσων τουριστών”.\nΗ σύρραξη, όμως, έφερε τα πάνω κάτω. Ήδη, τουριστικά events που είχαν προγραμματιστεί για την τουριστική προώθηση της Κρήτης στη Μόσχα ματαιώθηκαν και η ανησυχία για την έκβαση της φετινής σεζόν και όχι μόνο είναι έκδηλη.\n«Πολύ φοβάμαι ότι όταν τελειώσουν οι εχθροπραξίες, οι κυρώσεις σε βάρος ρωσικών εταιρειών, κατά της Aeroflot, αλλά και το άγνωστο περιβάλλον με τις βίζες, δεν θα επιτρέψουν να έχουμε αφίξεις φέτος Ρώσων και Ουκρανών. Και πολύ φοβάμαι ότι ούτε του χρόνου θα τους έχουμε” τόνισε ο κ. Χαριτίδης.\nΗ Tez Tour θα έφερνε φέτος περίπου 220.000 τουρίστες από την Ρωσία, την Ουκρανία, την Ρουμανία και τις χώρες της Βαλτικής. Εάν λείψουν οι 125.000 Ρώσοι και οι 40.000 Ουκρανοί, απομένουν περίπου 60.000 τουρίστες. Συρρικνώνεται δηλαδή ο όγκος εργασίας του εταιρείας, που μόνο στα γραφεία της στην Κρήτη απασχολεί το καλοκαίρι 70 εργαζόμενους, το εργασιακό μέλλον των οποίων εξαρτάται από τις αφίξεις των τουριστών.\nΤο ερώτημα πλέον είναι ποιες θα είναι οι συνέπειες στην τουριστική οικονομία της Κρήτης από την σύρραξη, η οποία επιφέρει φόβους για περαιτέρω κυρώσεις εναντίον της Ρωσίας και για ανατιμήσεις. Άγνωστος παράγοντας παραμένει η στάση των ρώσων τουριστών, που θέλουν να ταξιδέψουν, σε συνάρτηση και με την θέση που παίρνει η Τουρκία όσο οι πολεμικές ενέργειες συνεχίζονται.\n“Είναι πολύ νωρίς ακόμα για εκτιμήσεις” καταλήγει ο κ. Χαριτίδης.


Πώς να πετύχεις χωρίς όρια και περιορισμούς (Μέρος 1ο) | Eurolife Blog - Eurolife FFH\nΦρόντισε τον εαυτό σου και τους αγαπημένους σου\nΚάθε χρόνο, η Ημέρα της Γυναίκας έρχεται να μας επιστήσει την προσοχή στις ανισότητες και τις προκλήσεις που αντιμετωπίζουν οι γυναίκες σε όλο τον κόσμο, σε πάρα πολλές πτυχές της ζωής τους.\nΕιδικά όταν μιλάμε για ηγετικές θέσεις, αναγνώριση σε επαγγελματικό και επιστημονικό επίπεδο, συμμετοχή σε τομείς που ακόμα τους αντιλαμβανόμαστε ως “ανδροκρατούμενους”, η έλλειψη ευκαιριών και αποδοχής για τις γυναίκες είναι ακόμα ιδιαίτερα έντονη.\nΣτη δική μας γεωγραφική γειτονιά, την Ευρωπαϊκή Ένωση, γίνονται σημαντικές προσπάθειες να αντιμετωπιστεί η ανισότητα. Όμως τα στατιστικά στοιχεία δεν λένε ψέματα:\nΣτην εκπαίδευση, βρίσκουμε ακόμα ανισότητες κυρίως στις προτιμήσεις όσον αφορά το αντικείμενο των σπουδών. Οι γυναίκες υποεκπροσωπούνται σε τομείς όπως η επιστήμη και η τεχνολογία.\nΣτον επαγγελματικό στίβο, αναφέρεται ότι οι γυναίκες έχουν κατά μέσο όρο 16% λιγότερες απολαβές από τους άνδρες στην ΕΕ, με σημαντικές διαφορές μεταξύ των χωρών.\nΌσον αφορά τις ηγετικές θέσεις, οι γυναίκες εκπροσωπούνται πολύ λιγότερο σε τομείς όπως η πολιτική, η οικονομία, η επιστήμη και η έρευνα. Μόλις το 7,5% των προέδρων διοικητικών συμβουλίων και το 7,7% των διευθυντικών στελεχών είναι γυναίκες.\nΤο 33% των γυναικών στην ΕΕ έχει υποστεί σωματική ή/και σεξουαλική βία.\nΣύμφωνα με στοιχεία του ΟΗΕ, ακόμα και σήμερα, λιγότερο από το 30% των ερευνητών σε παγκόσμιο επίπεδο είναι γυναίκες. Οι γυναίκες υποεκπροσωπούνται στους τομείς της πληροφορικής (3%), στις φυσικές επιστήμες, τα μαθηματικά και τη στατιστική (5%), και στη μηχανική, τη βιομηχανία και τις κατασκευές (8%).\nΣτον χώρο των επιχειρήσεων, σύμφωνα με την 8η ετήσια έρευνα της Heidrick & Struggles, ενώ ο αριθμός γυναικών CEOs έχει διπλασιαστεί τον τελευταίο χρόνο, μόλις 8% αυτών των ηγετικών θέσεων κατέχονται από γυναίκες.\nΣτο πλαίσιο αυτό, ήταν τιμή μας να συνομιλήσουμε με την κα Αγνή Μαριακάκη, ψυχολόγο και κοινωνική ερευνήτρια, σε ένα διαδικτυακό live event σχετικά τη γυναικεία ενδυνάμωση.\nΣυζητήσαμε για τους τρόπους που μπορούν οι γυναίκες να επιτύχουν την επαγγελματική τους εξέλιξη πέρα κι έξω από τα στερεότυπα και η κα Μαριακάκη απάντησε σε ερωτήσεις που έθεσαν οι ακροάτριες.\nΠώς να πετύχεις χωρίς όρια και περιορισμούς\nΗ Αγνή Μαριακάκη είναι ψυχολόγος και κοινωνική ερευνήτρια.\nΔιευθύνει την εταιρία κοινωνικών μελετών MindSearch, και έχει εκπονήσει πάνω από 4000 focus groups, για περισσότερα από 300 brands, σε πάνω από 15 χώρες.\nΕπίσης είναι διαπιστευμένη θεραπεύτρια τραύματος, σε συνεργασία με το πανεπιστήμιο της Αλμπέρτα του Καναδά. Πρόσφατα έχει εκδοθεί το βιβλίο της «Σου αξίζει να ευτυχήσεις» από τις εκδόσεις Key Books.\nΤι σημαίνει χωρίς όρια και περιορισμούς;\nΣυνοπτικά, χωρίς όρια και περιορισμούς σημαίνει χωρίς στερεότυπα και χωρίς συμβατικό τρόπο σκέψης.\nΉδη από τα παιδικά μας χρόνια επηρεαζόμαστε από τεράστια στερεότυπα που μας κρατάνε πίσω, αφαιρούν την αυτοεκτίμησή μας, λιγοστεύουν την αποφασιστικότητά μας, τη δημιουργική μας τόλμη. Ειδικά με το που μπαίνουμε στο σχολείο συγκρίνουμε τον εαυτό μας με όλους τους άλλους και ανακαλύπτουμε όλα αυτά που είναι στραβά πάνω μας. Το εκπαιδευτικό σύστημα βοηθά πάρα πολύ σε αυτό, στο να αρχίσουμε σιγά σιγά να φοβόμαστε, να μην προσπαθούμε πράγματα, ή να μην πιστεύουμε ότι μπορούμε να ξεπεράσουμε τον εαυτό μας. Υιοθετούμε σιγά σιγά ορισμένες πολύ βαθιές πεποιθήσεις ότι το να πετύχεις είναι πολύ δύσκολο και ότι αν δεν υπάρχει και λίγη τύχη ή οι κατάλληλες συγκυρίες ή οι κατάλληλες διασυνδέσεις είσαι χαμένος από χέρι.\nΑυτές είναι αυτοεκπληρούμενες προφητείες και θέλω να σας καλέσω σε αυτό το ταξίδι που λέγεται “επιτυχία χωρίς όρους και περιορισμούς” μέσα από μία ψυχική εγχείρηση. Χρειάζεται να ξεριζώσει κανείς βαθιά μέσα του αυτή την παραίτηση, την πρώιμη και γρήγορη απογοήτευση και το γεγονός ότι μέσα από αυτά τα στερεότυπα διδασκόμαστε το μεγάλο εμπόδιο της επιτυχίας, που είναι ο δισταγμός και η ανασφάλεια.\nΘέλω να μοιραστώ μαζί σας εκείνα τα εργαλεία που θα μας διδάξουν πώς επανεφευρίσκουμε τον εαυτό μας, πώς υπερβαίνουμε τον εαυτό μας, πώς ξεπερνάμε τα σύνορά μας για να έρθουμε σε επαφή με τις βαθύτερες, ακόμα μη-γνωστές καν σε μας ιδιότητες, χαρίσματα και εφόδια μας. Θέλω να ξέρουμε ότι η ζωή μας καλεί να είμαστε σαν ένας άλλος Χριστόφορος Κολόμβος, το μέσα μας είναι μία τέρα ινκόγκνιτα, μια άγνωστη γη.\nΤο χωρίς όρους και χωρίς περιορισμούς σημαίνει να είσαι έτοιμος να ψάξεις τον εαυτό σου αυτόν τον άγνωστο και να τον βάλεις εκεί έξω στη ζωή να ζήσει, να εκφράσει, να εκδηλώσει αυτό το άγνωστο.\nΤο πρώτο και σημαντικότερο είναι κατά τη γνώμη μου να τολμάς χωρίς να σε φοβίζει η αποτυχία. Να μη σε απογοητεύουν τα λάθη, και να μπορείς, να αντέχεις, να μην το βάζεις κάτω όταν κάτι δεν πάει καλά.\nΚατόπιν είναι σημαντικό να έχεις ιδέες, τις οποίες θα αξιολογείς συνέχεια με τον απλό κοινό νου. Και η επιτυχία έρχεται όταν αξιοποιείς τις ιδέες σου, για να ικανοποιείς ανάγκες γύρω σου, ή για να δημιουργείς λύσεις.\nΠώς μπορούν να εκπληρωθούν επιτυχημένα πολλαπλοί ρόλοι, όπως της μητέρας, της συζύγου, της επαγγελματία και του πραγματικού εαυτού;\nΑλλά υπάρχουν πολλά παραδείγματα από γυναίκες που χωρίς να είναι τέλειες, τα έχουν καταφέρει. Οι οδηγίες μου είναι οι εξής:\nΠρώτα φροντίζουμε τον εαυτό μας. Εάν δεν προσφέρουμε στον εαυτό μας χρόνο ξεκούρασης, φροντίδας, ανάπαυσης, η επερχόμενη εξάντληση θα τα κάνει όλα χειρότερα. Το λέτε πολύ σωστά. Χρόνο για τον πραγματικό εαυτό. Είναι ιερή υποχρέωση, και απαιτεί συνεννόηση και αμοιβαίο φιλότιμο. Αν δεν γεμίζουμε τις μπαταρίες μας οι ίδιες δεν θα έχουμε ενέργεια για όλα αυτά που θέλουμε να ζήσουμε και να προσφέρουμε και στον εαυτό μας και στους αγαπημένους μας.\nΚατόπιν να πετάξουμε το ρόλο της σούπερ γούμαν. Δεν θέλουμε να τα καταφέρνουμε τέλεια σε όλα. Αντίθετα χρειαζόμαστε υποστήριξη για να υπάρχει ισορροπία. Είναι ταλέντο το να ζητάς υποστήριξη, ειδικά απο τον σύντροφο, αλλά και από τα παιδιά. Σε μια οικογένεια όλοι βοηθούν, και κανείς δεν χρειάζεται να είναι υπερήρωας.\nΣτη δουλειά να υποστηρίξουμε την αξία, το βάθος των αποτελεσμάτων και τις ικανότητες που φέρνει μια γυναίκα που είναι και οικογενειάρχης και μητέρα. Ας μαθουμε να λέμε την αλήθεια μας στους συνεργάτες στη δουλειά. Το επίπεδο αφοσίωσης και ευθύνης που φέρνει μια μητέρα στη δουλειά της είναι απαράμιλλο, και απαιτεί αναγνώριση και στήριξη.\nΠώς διατηρεί μια γυναίκα την αυτοπεποίθησή της με τόσους ρόλους και δυσκολίες;\nΔεν είναι καθόλου εύκολο. Αυτό που βοηθά είναι να συγκρίνει τον εαυτό της ΟΧΙ με τα τέλεια πρότυπα που κυκλοφορούν παντού, ειδικά στα μέσα κοινωνικής δικτύωσης. Αλλά να συγκρίνει τον εαυτό της με τον παλιότερο εαυτό που έχει αφήσει πίσω της. Να έχει συνέχεια στο νου της το πόσο έχει ήδη εξελιχθεί σε σχέση με παλιά, πόσο έχει προχωρήσει και πόσα έχει καταφέρει.\nΑντίθετα, πρέπει να μάθουμε να θεωρούμε δηλητηριώδες το να συγκρίνουμε τον εαυτό μας με τέλεια πρότυπα και να γεμίζουμε ενοχές, ενώ ξέρουμε πόσο διαρκώς προσπαθούμε το καλύτερό μας.\nΠώς ξεπερνά κανείς το φόβο να κάνει τη δική του δουλειά;\nΣε άκουσα να λες σε ένα σεμινάριο: Όταν ξεβολεύεσαι δημιουργείς, όταν ξεβολεύεσαι εξελίσσεσαι. Είναι αυτό ένα μυστικό για να ξεκινήσεις μια δική σου δουλειά;\nΠιστεύω πως ναι, είναι ένα μυστικό για να ξεκινήσεις δική σου δουλειά 100%. Ειδικά για να ξεκινήσεις δική σου δουλειά, θα βάλω αυτό που μόλις είπες τρίτο.\nΘέλω να ξεκινήσω δική μου δουλειά κι αρχίζω και σκέφτομαι: δεν έχω πόρους, ανθρώπους, κεφάλαιο. Αυτό που λείπει είναι σκληρότατη δουλειά, δημιουργική τόλμη, φαντασία και ιδέες. Αυτό λείπει. Τα κεφάλαια, εάν γίνει όλο αυτό το κομμάτι, αν έχεις ανοιχτό μυαλό, είσαι ανοιχτός γενικά κι ανταποκρίσιμος σε αυτά που συμβαίνουν γύρω σου, θα βρεις κάποια μονοπάτια και θα μπορέσεις να κάνεις μια αρχή σιγά σιγά.\nΑπό πού ξεκινά να βρει κανείς τη δύναμή του; Θέλω να ξεκινήσεις από το ψυχικό σου ημερολόγιο. Να ανατρέξεις πίσω. Θυμήσου τα βάσανά σου. Όλοι έχουμε μερίδα πόνου σε αυτή τη ζωή. Στις προηγούμενες συμφορές που έχεις περάσει, είμαι βέβαιη ότι έχεις εντοπίσει και μπορείς να εντοπίσεις ιδιότητες και χαρίσματά σου τα οποία σε στήριξαν.\nΤι σε βοήθησε να κάνεις παλιότερα την υπέρβαση σου; Τι σε βοήθησε να αντέξεις, να συνεχίσεις να έχεις κουράγιο και θάρρος; Θέλω να ξέρεις ότι όσο πιο ζωντανές κρατάς στη μνήμη σου τις παλιές σου νίκες, τις υπερβάσεις σου, τα κουράγια που έχεις δείξει σε δύσκολες καταστάσεις, τόσο θα βρίσκεις το θάρρος σου. Κι όταν θα βρίσκεις το θάρρος σου ενεργοποιείται το ένστικτο σου. Το ένστικτο παρουσιάζει μπροστά σου λύσεις και διεξόδους που όταν φοβάσαι είναι αόρατες.\nΝα ξεκινήσεις από πολύ μικρούς στόχους και πάρα πολύ μικρά βήματα. Μπορεί να έχεις έναν μεγάλο στόχο. Το ερώτημα είναι πάντα τι μπορείς να κάνεις αύριο, μεθαύριο, τον επόμενο μήνα; Ξεκίνα τα μικρούτσικα βηματάκια. Θα δεις ότι ξεκινώντας από τα πολύ μικρά βήματα, ανοίγεται ο δρόμος μπροστά σου και τα μεγάλα βήματα σου φαίνονται μετά πολύ πιο εύκολα.\nΘα σε πιάσει φόβος, δέος, θα ανησυχείς. Επίσης θα αμφιβάλλεις, για τον εαυτό σου, για τις ικανότητές σου, είναι σίγουρο. Αλλά αν δε φτάσεις ποτέ στο σημείο να ξεβολευτείς, να αμφιβάλλεις, δεν πρόκειται να επανεφεύρεις τον εαυτό σου και τη ζωή σου. Κανείς μας δεν έχει δικαιολογίες.\nΕίναι η ευτυχία ορίσιμη; μπορεί να καθοριστεί η ευτυχία;\nΛοιπόν, για μένα υπάρχουν δύο ορισμοί ευτυχίας:\nΟ πρώτος ορισμός της ευτυχίας\nΑφορά το πολιτισμικό μας στερεότυπο για το σημαίνει ευτυχία. Είναι ότι η ευτυχία είναι ένα τρελό συναίσθημα απίστευτης έξαρσης, το οποίο είναι φευγαλέο, εφήμερο, επιπόλαιο, σύντομο και άπιαστο. Η κοινωνία μας ενημερώνει συνέχεια ότι ο κόσμος είναι γεμάτος δεινά, ότι είμαστε ανεπαρκείς, ότι δεν προσπαθούμε αρκετά, ότι θα έπρεπε να έχουμε καλύτερο αυτοκίνητο, καλύτερο σώμα, λιγότερα κιλά, άντρα χωρίς φαλάκρα, παιδί με καλύτερους βαθμούς. Όχι για να είμαστε ευτυχισμένοι, για να είμαστε καλά. Και να νιώσουμε την ευτυχία μία στο τόσο.\nΑντιτίθεμαι σε αυτόν τον ορισμό. Πιστεύω ότι είναι χρηστικός, αλλά στοχεύει να γεννά και να δημιουργεί ανικανοποίητους ανθρώπους που πάντα θα πιστεύουν ότι μόλις καταναλώσουν κάτι επόμενο, μόλις πετύχουν τον επόμενο στόχο ίσως και για λίγο θα μπορούσαν να νιώσουν καλά.\nΟ δεύτερος ορισμός της ευτυχίας\nΓια μένα ο ορισμός της ευτυχίας είναι ο βαθμός στον οποίο επιλέγω να αισθάνομαι επαρκής και ευγνώμων. Η ευτυχία, αντίθετα από ό,τι μας διδάσκουν τα πολιτισμικά μας στερεότυπα, δεν σου προκύπτει. Είναι κάτι που επιδιώκεις και καλλιεργείς σαν μία συνήθεια του πώς διαλέγεις να ζεις τη ζωή σου.\nΤι σημαίνει αισθάνομαι επαρκής: δεν μου χρειάζεται να είμαι κούκλα, λεπτή, πανέμορφη, περιποιημένη, δεν μου χρειάζεται να είμαι επιτυχημένη, περίφημη, γνωστή, πλούσια, με ευμάρεια, για να νιώθω πλήρης, επαρκής. Νιώθω επαρκής γιατί αναπνέω και άρα έχω αξία επειδή αναπνέω και όχι επειδή αποδίδω ή πετυχαίνω. Και είμαι ευτυχής επειδή είμαι ικανή να λέω ευχαριστώ. Για τι πράγμα να πω ευχαριστώ; για τα μικρά και τα ασήμαντα. Γιατί η ζωή μας είναι μόνο μικρά πράγματα, μικρές στιγμές.\nΜπορεί να σου λείπουν τόσα αλλά έχεις άλλα τόσα αυτονόητα και ασήμαντα. Αν για αυτά μπορείς να πεις ευχαριστώ θεωρώ ότι έχεις αυτή τη βαθιά σχέση με την ικανότητα της ισορροπίας, του “είμαι καλά” και την ικανότητα της ανάτασης που ορίζει αυτό που ονομάζουμε ανθρωπιά.\nΕυτυχία είναι να επιλέγεις να νιώθεις επαρκής και επίσης η ικανότητα να λες ευχαριστώ. Τώρα αν θέλεις να νιώθεις βαθιά ευτυχία στη ζωή, τότε μπορείς να ψηλαφήσεις δύο ακόμα πράγματα που για μένα είναι η συνταγή, η καρδιά, ο πυρήνας της ευτυχίας: η καλοσύνη και η γενναιοδωρία.\nΜιλώντας για ευτυχία, έρευνες δείχνουν ότι η ιδιωτική ασφάλεια υγείας συμβάλει σημαντικά στα επίπεδα ευτυχίας ενός ατόμου. Πιο συγκεκριμένα Το σημαντικό εισόδημα, η καλή σωματική και ψυχική υγεία και η ασφαλιστική κάλυψη υγείας είναι σημαντικοί παράγοντες για τους ηλικιωμένους που επιδιώκουν μια ευτυχισμένη ζωή (Ng et al., 2017· Gwozdz and Sousa-Poza, 2010· Qi and Zhou, 2010· Wu και Tsay, 2018)\nΚαλή υγεία σημαίνει ευτυχία. Και η καλή υγεία ξεκινά με τη σιγουριά του να νιώθεις ασφαλής.\nΔες όλη τη συζήτηση εδώ:\nΔες τα προγράμματα υγείας